Kutubxona - Xoliyor Safarov. Oy botmagan kechalar (hikoya) / Kiril\nSiz shu sahifadasiz: Xoliyor Safarov. Oy botmagan kechalar (hikoya) / Kiril\nАсар номи Ой ботмаган кечалар (ҳикоя)\nОй ботмаган кечалар (ҳикоя)\nНамозшомда сигирини соғиб, ўчоқ бошига қайтаётган Гулшан опа оғил орти - қир томондан келаётган йигитга эътибор бермай, ҳар кунгидек сутни қозонга солди. Ўчоққа ўтин қалаб, энди гугурт чаққанди, ортидан «Гулшан опа? Ҳов, Гулшан опа!» деган овоз эшитилди.\n— Келаверинг, - деди у оғил деворига қўл тираб турган йигитга ўгирилиб. Сўнг «Ким бўлдийкин-а?» дея яқинроқ юрди. Йигит ҳам опа томон келавергач, таниди. – Э, Салим? Келавермайсанми, нега қаққайиб турибсан?\n— Ваалайкум, - чеҳраси ёришди опанинг. Кейин қўл бериб саломлаша туриб, сґради: – Қачон келдинг, менинг ґІлим қани?\n— Ҳазиллашаяпсизми, Гулшан опа? – кулди у. – Улар аллақачон уйда бўлишлари керак эди. Мана, бир қир нари - Сувон подачининг ўғли ҳам бугун келибди. Бахтиёрни уйда бўлса керак, деб чиққандим. Ҳазратқул ака қаерда?\n— Хавотир олманг, опа, - деди Салим хотиржам тортиб. – Унда бугун ўғлингиз Ҳазратіул акадан олдин криб келаркан.\n— Шундай де-э, Салимжон, - Гулшан опанинг чеҳраси ёришди. – Уйга кир. Сут пишираяпман, ҳеч бўлмаса, бирор коса ичиб кетасан.\n— Майли, сут бўлса ичамиз, - кулди Салим чап қўлидаги қўнғиз кўзли узугини хиёл айлантирган бўлиб.\nГулшан опа ўчоққа яна икки дона тараша тиқиб, уй олдининг кўрки - тўрт туп тут тагидаги чорпояга гилам солди. Кўрпача олиб чиқиш учун ичкарига кирмоқчи эди, Салим тўхтатди.\n— Қўйинг, битта коса олиб чиқинг, ўчоқ бошида ичавераман, - деди ҳамқишлоқлик самимият билан.\n— Йўғ-э, Салим, - Гулшан опа кириб тўртта кўрпача олиб чиқди ва чорпояга «П» шаклида тўшади. Юқорига икки қават солди. Кейин йигитни чорпояга ундади, аммо у ўчоқ бошини афзал билди. Заранг ерга ўтириб, иссиққина сутни «хўр-хўр» ичди, лабларини чапиллатиб, «бай-бай», деди.\n— Э, бунинг гашти бошқачада, - дея бош силкиди Салим Гулшан опага қараб. Сўнг этакларни ўйнатиб, даладан келаётган йигит-қизларга, ўтроқ деҳқонлар каби сув ёқалаб жойлашган хонадонларга, томорқаларга, орқа томондаги бепоён адирларгача қаради. – Опа, Бахтиёр келса, шу далага жой қилиб берасиз, би-ир ўтирамиз.\n— Насиб бўлса, - орзуланди Гулшан опа. – ЎІлим келсин, отасига айтиб, бир қўзи сўйдираман-да, жўраларига ҳақ бердираман.\n— Шунақа денг. Бир маза қиларканмиз-да...- керишди Салим. Кейин косани бошига кийгудек кўтариб, сутни охиригача ичди. – Раҳмат, опа. Тоза маза қилдим.\n— Энди борай. Бахти келса, хабар қиларсиз, - Салим косани ўчоқ бошига қўйди-да, энгашиб юзига фотиҳа тортди. – Айтганча, Бахтига менинг келганимни айтиб қўйинг, хўпми?\n— Хўп, айтаман, - деди онаизор йигитнинг гапларига унчалик эътибор ҳам қилмасдан. Ҳозир Салимнинг хаёли «Мен сизларни ишга олиб келдим, энди бу ёғига ўзларинг араваларингни тортасизлар...» дея бир-иккита йигитни бошсиз қолдириб келганлигида бўлса, онанинг ўй-хаёли ўғлида эди.\nЎтган йили Бердимурод савдогарнинг икки ўғли четга бориб ишлаб келди-ю, битта машина олгач, қишлоқдаги болаларнинг пайтавасига қурт тушди. Ҳар икки йигитнинг бири улар билан ишга бориш пайига тушиб қолди. Катта ўғил «Машина олдим, бўлди, энди мен нима қиламан», дегач, ўз-ўзидан савдогарнинг кенжаси Салимга ой туғди. У эрта баҳорда «ака»ларига сим қоқиб, иш бор-йўқлигини билгач, ўнтача йигитни олиб, сафарга кетди. Улар орасида Бахтиёр ҳам бор эди. Мана, куз оёқлаши билан йигитлар бирин-кетин уйларига қайтишаяпти. Насиб бўлса, бугун Бахтиёржон ҳам келади...\nҚизлар ишга тушишлари билан қоронғи тушди. Гулшан опанинг қўли ишда бўлса-да, кўзлари йўлда бўлди. Гоҳ адир томонга қаради, гоҳ «Барибир қир ошиб келмайди-ку?» деб тошкўчага термилди. Уйга кирди, қайтиб ўчоқ бошига борди. Ошни кўрди, «Яхшилаб пишсин, ґІлим маза қилиб ейди» дея яна лаганни тоғ қилиб уюлган гуруч устидан ёпди. Кичкинаси Маликага офтобага сув солиб, эшикка сочиқ қистириб қўйишни тайинлади. Ошхонага ўтиб, лаб тишлаганича бир зумга тек туриб қолди. Ўғлига яна бирор нима тайёрлагиси келди, аммо аввал бир дийдорини кўришни, бўйига тўйишни истаб, яна ташқарилади. Ой ёруғида уй айланди. Атрофда кераксиз нарсалар сочилиб ётмасин, Бахтиёржон бунақа пала-партишликни ёқтирмайди. Кўрса, «Ҳаммаёқни инс-жинс босиб кетибди?» деб айтади, дея уй атрофини кўздан кечирди. Ҳеч нарса топмагач, «Барака топсин, бахтимга қизларим бор...» дея қизларини ҳам алқаб қўйди. Шу пайт адир оша қўй-эчкиларини ҳайдаб, кенжаси Ихтиёр келди.\n— Эна, эна, қашқа совлиқ тувди. Қўчқор! Мана! - у оғилга яқинлашиши билан мавсумнинг биринчи тулини елкаси баробар кўтариб, онасига кўрсатди.\n— Майли, - деди Ихтиёр. Сўнг чакана сурувни қамаб, қўлидаги қоп-қора, зорланиб маъраётган қўзичоқни ҳам қўрага олиб кирди. Она совлиқ эшик олдида у ёқдан бу ёққа маъраб чопди. Сўнг овоз ичкаридан келаётганини, эгасининг «пуфай-пуфай»лаётганини эшитгач, қулоқларини динг қилиб, атрофга бир аланглади-да, ўзини эшикка урди.\n— Эна, - деди Ихтиёр қўра эшигини занжирлаб, ем олиш учун ошхона томон келаётганда, - шу қўзини менга берасиз-а?\n— Ҳа, жигит ўлгур, - кулди Гулшан опа, - уйда бор ундан. Сен айтганларимни олиб кел.\nЎғли кетгач, Гулшан опа ошдан бир хабар олиб, уйга кирди. Меҳмонхонага кўрпача тўшатди. Тўрга иккита ёстиқ қўйдирди. «Ёнбошлаб ўтиради», деди ўзича. Сўнгра ҳаммаси жойида эканлигини билгач, сабрсизланиб, ташқарига чиқди. Йўлга қаради, ичикканидан ошхона - уй оралиғида бўзчининг мокисидек қатнади. Бироз ҳолсизланганини ҳис этгач, ўчоқдаги чўғни тортиб қўйди-да, чўккалаб ўтириб олди. Унинг бу ҳоли жигарбандининг урушдан қайтишини кутаётган муштипар онани эслатарди. У уясида офтоб тафти қайтишини кутаётган беозор мусича каби анча вақт ўтирди. «Ош ҳам тагига олиб кетди-ёв» деди. Катта қизини чақириб, вақтни сўради.\n— Ўн бирдан ўтибди, - деди Камола бир қўлида ойна билан ташқарилаб. – Эна, бугун овқат емаймизми?\n— Яхши экану... - Ихтиёр подачининг ўғли мужмал гап қилганлиги учун онасига ҳеч нарса деёлмади. – Ишқилиб, қачон келишини номаълум экан-да.\n— Эна, - деди Ихтиёр онасининг йиғлаётганини кўриб, - мен сизга уларнинг айтган гапларини айтдим. Нима қилай?\n— Ўзи бошидан қарши эдим, «Бормасин, шу ерда ҳам иш кўп», дегандим. Даданг тиқилинч қилди. Бир оғиз «Қўй, борма!» деганда кетмасди, - Гулшан опа этагини қайириб, кўз ёшларини артди. – Энди бу нима кўргилик? Бор, отангни чақириб кел!\n— Тинчлик эмас, - деди Гулшан опа кўзлари жовдираб, - ишга кетганларнинг ҳаммаси кеча, бугун келибди, Бахтиёр келмади.\n— Тўғри айтасан лекин. Бориш керак, - Ҳазратқул ака чорпоядан тушгач, аввал «тап-туп» қилиб ер тепганча этиги чангини қоқди, сўнг йўлга тушди. Оғил ёнидаги бурилишга етганда, елка оша хотинига қаради. – Ай, кўпам ичингни емай тур лекин. Ҳозир, бир пасда билиб келаман.\n— Нима?! – чинқириб юборди она. - Вой, бола-амм!!!\n— Гулшан, ўзингни қўлга ол. Ҳали ҳаммаси изига тушиб кетади, - дерди Ҳазратқул ака хотинининг чироқ ёқса ёришмайдиган кўнглига таскин бермоқчи бўлиб. – Бир куни, албатта, Бахти қучоқ очиб кириб келади.\n— Сиқилма, келади лекин...- Ҳазратқул ака ўпкаси тўлиб, бўғзига тиқилган ҳасратни ичга ютади. – Кўз ёшларингни яхши кунларга асраб қўй, хотин. Ана у ер, мана бу ер бўлса экан, бориб, топиб келсам. У ҳозир қаерда? Бу фақат Худойим таолонинг ўзига аён!\nГулшан опа эри яна бир оғиз гапирса, йиғлаб юборишдан ўзини тийиб, беихтиёр боши сиғмаётган уйда сиқилмаслик, ичикиб, ўзини еб қўймаслик учун чорпояга ҳам чиқмай, эшик олдига эчки терисидан қилинган пўстакни ташлаб, маъюс ўтиради. Бу ҳам бўлмагач, адир томон оёқ илади. То қир устигача бармоқларини бирин-кетин қисирлатиб, кўзларида бир пушмон чизиғини тортиб боради. «Нега юбордик ўзи?» дея қир устидан туриб, олис осмонга, поёнсиз кенгликларга боқади. Дунёнинг нақадар кенг ва нақадар тор эканлигини ҳис этади. Турмуш қурганларидан кейинги, фарзандлари туғилгандаги қувончли ва умидли кечган, кўз очиб юмгунча ўтиб кетган йигирма икки йил, кейинги, гўёки тўхтаб қолган икки ой қаршисида ҳечдек бўлиб туюлади. Вақт – оқар дарё, вақт – дарахтнинг энг баланд шохида кутилаётган умид каби омонат турган кузги япроқ. Кутилганда тонг-да отмайди. Тунлар узун. Гулшан опа қир устида тиззасини қучганича узоқ ўйга чўмади. Жигарбандининг соғинчли сиймосини кўз олдига келтиради. Унга таваллолар айтади.\n— Юр, уйга кирамиз, - дейди Ҳазратқул ака анча вақт муштдеккина бўлиб турган хотини ёнида ўтиргач, унинг елкасидан секингина туртиб. – Вақт алламаҳал бўлди.\n— Хотин, - деди у бир куни тонг саҳар туриб, - бугун бориб Салимнинг кекирдагидан оламан лекин. Шу олиб кетмаганда, улим уйда бўларди. Сен билан мен ҳам ичимизни еб, мотам тутиб ўтирмасдик.\n— Улим келади, - эрини шаштидан қайтармоқчи бўлдими ёки одатдагидек ўзини ўзи аврадими, Гулшан опа қандайдир ишончли гап бошлади. – Шу десангиз, бугун туш кўрибман. Тушимда Бахтиёржон қир устида оқ от миниб юрибди. Унинг кўзлари ўткир, шижоати баланд эди. Мен уни чақирдим, у эса адирлар оша от чоптириб кетди. Жуда ёмон бўлиб кетдим. Бир пайт қарасам, ошхона эшиги олдида устига бир қоп тегирмон уни ортилган ўзимизнинг қора ҳанги турибди. Билмадим, кейин уйғониб кетибман...\n— Яхшиликка бўлсин. Оқ от ҳам, устига ун ортилган улов ҳам яхшилик аломати лекин. Аммо шу пайтгача сездирмай юргандим, негадир энди ўзимни босолмаяпман. Салимни бир нима қилмасам кўнглим тинчимайди...\n— Тўғри айтасиз, аслида ҳаммасига ўша шумқадам сабаб! - деди Гулшан опа Салимни қарғаб.\n— Энангди маҳрини сўраб юрибман, - деди-ю Ҳазратқул ака орқасига бурилиш баробарида унинг башарасига мушт туширди. Салим «иҳқ» деди-да, қор устига юзтубан бўлиб йиқилди.\n— Бу ҳам сенга кам! – тишларини ғижирлатди Ҳазратқул ака. - Кекирдагингни юлиб оламан!\n— Салимжон, кечирасан лекин, - деди у Салимни ўрнидан турғазиб. – Жаҳлим чиқиб турганди. Шунга....\n— Ҳе, жигит ўлгур, одамни жуда овора қилдинг-да лекин...\n"http://www.kutubxona.com/wiki/index.php?title=Xoliyor_Safarov._Oy_botmagan_kechalar_(hikoya)_/_Kiril&oldid=7135" dan olindi


Нима сабабдан давлат хизматлари кўрсатишда қонун...\n26.12.2018 11:25 0 1781\nҲар бир инсон кунда-кунора иш юзасидан давлат идораларининг эшигини тақиллатиб боришга мажбур. Идора ўз вақтида фуқаронинг ҳожатини чиқарса хўп-хўп. Аксинча бўлса-чи?\nШу жойда, фуқароларнинг юмушларини тез, осон ва сансалорликсиз битирадиган, идорама-идора юришларга барҳам берадиган тизим — Давлат хизматлари марказларининг ўрни яққол билинади.\nЎзбекистон президенти ташаббуси билан Халқ қабулхоналари ҳузурида ташкил этилган Давлат хизматлари марказлари айнан аҳолининг оғирини енгил қилишга, уларнинг идорама-идора сарсон бўлиб юришларининг олдини олишга, давлат идораларининг халққа хизмат қилишига қаратилган ўзига хос тузилмадир.\nДавлат хизматлари марказларининг вазифаси, аҳамияти нимада?\nБу аввало аҳоли ва тадбиркорларга давлат хизматларини бир жойда, тезкор, шаффоф ва қулай усулларда кўрсатишдир.\nЯшириб нима қилдик, айрим давлат хизматчиларининг бепарволиги, масъулиятсизлиги ва сусткашлиги натижасида ўз мурожаатига вақтида ва белгиланган тартибда жавоб ололмай сарсон бўлиб юрган юртдошларимиз оз эмас.\nДавлат хизматлари агентлигининг вазифаларидан бири айнан давлат хизматларини кўрсатиш тартиби ҳамда муддатларини бузган давлат хизматчиларига нисбатан тегишли таъсир чоралари қўллашда намоён бўлади.\n2018 йилнинг ўтган даври мобайнида давлат идоралари томонидан давлат хизматларини кўрсатишда 80 мингдан ортиқ қонун бузилиши ҳолатларига йўл қўйилганлиги аниқланди. Масалан, аҳоли ва тадбиркорлик субъектларига давлат хизматини кўрсатишда Сурхондарё вилоятида 16 минг, Тошкент вилоятида 11 минг, Тошкент шаҳрида 8 минг, Самарқанд вилоятида 7 мингдан ортиқ ҳолатларда қонун бузилишларига йўл қўйилган.\nШундан 69 044 та ҳолатда аризаларни кўриб чиқиш муддати бузилган, 2 741 та ҳолатда ортиқча ҳужжат талаб қилинган, 3 378 та ҳолатда Давлат хизматлари марказлари орқали эмас, балки тўғридан-тўғри давлат хизмати кўрсатилган, 448 та ҳолатда асоссиз равишда рад этилган ва 6 940 та ҳолатда бошқа қонун бузилиши ҳолатларига йўл қўйилган.\nАниқланган ҳолатлар бўйича ваколатли идораларга 909 та мажбурий бўлган тақдимнома ҳамда қонун бузилиши ҳолатларига йўл қўймаслик юзасидан 981 та огоҳнома киритилди. 1,5 мингга яқин айбдор шахсларга нисбатан маъмурий иш ҳужжатлари расмийлаштирилди.\nНатижада 787 нафар шахс интизомий жавобгарликка тортилди, шундан 81 нафари эгаллаб турган лавозимидан бўшатилди.\nБундан ташқари, давлат хизматлари кўрсатиш соҳасидаги қонун ҳужжатларини бузганликлари учун 1 469 нафар давлат хизматчилари маъмурий жарима жазосига тортилди. Ушбу ҳолат идоралар кесимида таҳлил қилинганда, энг кўп кўрсаткич кадастр идораларида (355 нафар ходим) кузатилди. Архитектура ва қурилиш идорларида ишловчи 211 нафар, маҳаллий ҳокимликларнинг 127 нафар масъул ходимлари маъмурий жаримага тортилди.\nАлбатта, айбдорлар жазосини олди ва оляпти. Бироқ бир жиҳат бизни кўпроқ хавотирга солмоқда. Давлат хизматлари кўрсатишда йўл қўйилаётган биттагина хато, қонун бузилиши ҳам халқимизнинг ушбу тизимга ишончи йўқолишига сабаб бўлишини айрим ваколатли органлар ҳалигача тушуниб етишмаяпти.\nШу ўринда, давлат хизматларини кўрсатувчи ваколатли органлар давлат хизматларини кўрсатишда йўл қўйилган ҳар қандай ҳуқуқбузарлик учун жавобгарлик муқаррар эканлигини билиб олишлари лозим.\nАйбдор ходимларни жавобгарликка тортгани билан фуқаронинг иши битмаса, мушкули осон бўлмаса бундан мантиқ йўқ, албатта.\nШунингдек, маъмурий жазо жавобгарликка тортиш чораси ҳисоблансада, у маъмурий ҳуқуқбузарлик содир этган шахсни қонунларга риоя этиш ва уларни ҳурмат қилиш руҳида тарбиялаш, шунингдек ана шу ҳуқуқбузарнинг ўзи томонидан ҳам, бошқа шахслар томонидан ҳам янги ҳуқуқбузарлик содир этилишининг олдини олиш мақсадида қўлланилишини ёддан чиқармаслигимиз керак.\n«Касални даволагандан кўра, унинг олдини олган осонроқ», шу боис ҳам Давлат хизматлари агентлиги давлат хизматлари кўрсатувчи идораларнинг масъул ходимлари ўртасида профилактик тадбирлар ўтказишга алоҳида эътибор қаратмоқда.\nХусусан, Агентлик томонидан давлат хизмати кўрсатувчи ходимларнинг базаси шакллантирилиб, давлат хизмати кўрсатишда юзага келаётган ва уларни қийнаётган муаммолар биргаликда ҳал қилинмоқда.\nЖойларда ўтказилаётган ҳуқуқий-тарғибот тадбирларида ҳам давлат хизматларини кўрсатиш тартиблари, ҳуқуқбузарликларга йўл қўйишнинг оқибатлари ҳақида тушунтириш ишлари олиб борилмоқда.\nдавлат хизматлари қонун бузилишлари фуқароларнинг мурожаатлари


«Севиля» спорт директори Куман ва Мессидан...\n06.03.2021 15:33 0 1435\n«Севиля» спорт директори Рамон Мончи «Барселона» бош мураббийи Роналд Куман ҳамда форварди Лионел Мессидан кечирим сўради, ёзмоқда «Mundo Deportivo».\nМончи Испания кубоги 1/2 финали жавоб учрашувида ўзи «нолувчи» деб атаган Кумандан ҳамда Мессидан ҳам кечирим сўради. Мураббий ва ҳужумчи унинг кечиримини қабул қилишган.\n1/2 финал жавоб ўйинида «Барселона» «Севиля»ни мағлуб этганидан сўнг (3:0, биринчи ўйин — 0:2) трибуна ости йўлагида Месси Мончи ҳамда «Севиля» президенти Пепе Кастро билан жанжаллашиб қолганди.\nКийим алмаштириш хонасига йўл олган раҳбарлар Мессини: «Сизлар доим бир хилда ютасизлар», дея қарши олиб, ҳакамлар каталонияларга ён босишганига шама қилишган. Месси эса уларга: «Сиз уйингизга қайтасиз», деб жавоб қайтарганди.\nСпорт 26/02, 23:43\nКуман мулоқотни тўхтатишга мажбур бўлди (фото)


07:06 / 25.12.2018 1773 pdf Ўқиш режими + -\nБир гўзал мўмина аёлдан қандай пардоз қилиши ҳақида сўрашди. У шундай жавоб берди: «Лабларимни ростгўйлик билан бўяйман. Кўзларимни раҳмат, меҳр-шафқат билан бўяйман. Овозим чиройли бўлиши учун Қуръон ўқийман. Қўлларим чиройли бўлиши учун кўп эҳсон қиламан. Қадди қоматим келишган, тик бўлиши учун фақат рост гапираман. Қалбимни эса Аллоҳ таолога чин дилдан ихлос-муҳаббат билан безайман».\n21:10 / 24.12.2018 1758\n08:38 / 25.12.2018 2119\n8991 20:10 / 30.04.2019\n5844 12:10 / 03.06.2019\n5030 17:04 / 31.10.2018\n2271 07:10 / 26.04.2019


Қашқадарёда онасини таҳқирланган аёл неврологик диспансерга тиббий кўрик учун юборилди – nuqtai nazar\n09.08.2021 Инсон ҳуқуқлари, Оилавий зўравонликка «Йўқ» деймиз!2 853\nАввлароқ, Қашқадарёда аёл ногирон онасини ҳокимиятдан пул сўрмагани учун калтаклагани ҳақида хабар берган эдик. «Uznews.uz» маълум қилишича, онасини урган О.Х. 4 август куни вилоят неврологик диспансерига ётқизилган.\nҚайд этилишича, аёлга ушбу махсус муассасада тиббий кўрикдан ўтиш тавсия қилинган. Маълумот вилоят нейропсикиятрик диспансерида тасдиқланган.\nЯқин кунларда унинг 1-гуруҳ ногирони бўлган онаси М.А.ни даволаниш учун вилоят шифохоналаридан бирига юбориш режалаштирилган. Унинг соғлиғи яхшилангач, у Яккабоғ туманидаги «Саховат» уйига жойлаштирилиб, давлат қарамоғига ўтказилади.\nҚарши шаҳар ҳокимлигининг хабар беришича, М.А.ни қариялар уйига кўчиришга унинг қизи рози бўлмаган.\nМаълумот учун, вилоят ИИБ 70 ёшли М.А.га ҳимоя ордери берилгани ҳақида хабар берган эди.


Qalampir.uz - “Ўзбектелеком”нинг тезлик борасидаги лофи ортида якка ҳокимлик яширинган?\n“Ўзбектелеком”нинг тезлик борасидаги лофи ортида якка ҳокимлик яширинган?\n20:27, 04.12.2018 Жамият\nШуни алоҳида таъкидлаш ўринлики, интернет ваъда тезлашган бўлиши мумкин. Кўрсаткичлар ҳам аниқ юқори натижа кўрсатаётгандир. Аммо одамлар буни кундалик турмушида, уйида, иш жойида сезаётгани йўқ.\n“Ўзбектелеком” мамлакатда интернет тезлиги 10 баробар оширилиши ҳақида маълум қилганда, очиғини айтиш керак одамлар бу хабарни ишонқирамай кутиб олди. Наҳотки интернет тезлиги ошса, энди асабийлашмасдан истаган ижтимоий тармоқдан фойдалансак, деб ўйлади кўпчилик.\n“Ўзбектелеком” 1 декабрда интернет тезлиги ошишини айтиб, тармоқда таъмирлаш ишлари олиб борилаётгани учун интернет тезлиги пасайишидан ҳам огоҳлантирди.\nТезликни ошириш ниманинг ҳисобига бўлади? Бу ўзгаришлар хусусий провайдерларга таъсир қилмайдими қабилидаги саволлар ҳам туғилди.\n1 декабрь куни эса Ўзбекистондаги хусусий провайдерлардан бирининг ижтимоий тармоқдаги саҳифасида қуйидаги хабар эълон қилинди:\n“Ҳурматли ISTV тармоғи фойдаланувчилари! Сизларга “Ўзбектелеком” айтган янгиликдан кейин қабул қилган дастлабки қароримизни маълум қилмоқчимиз. Улар Ўзбекистон Республикаси телекоммуникация хизматлари бозорини вайрон қилиб, уни монополиялаштирмоқчи. Компания расмий пресс-релизларида улгуржи харидорларга (провайдерлар) 1 Мбит/с учун 85 минг сўм тўлаши кераклиги кўрсатилган. Бизга ўзаро суҳбатда уларнинг менежерлари 1 Мбит/с учун 125 минг сўм тўлаш таклифини билдиряпти.\nШу билан бирга улар трафикни улгуржи харид қилмайдиган жисмоний шахсларга трафик миқдори чекланмаган энг арзон тарифларда кафолатланган 1 Мбит/с тезликни 44 минг сўм эвазига таклиф қиляпти.\nКўпгина провайдерлар айни вақтда келажакда қандай яшаш ҳақида бош қотиряпти, бу ишни принцип асосида давом эттириш керакмикан деб ўйлаяпти. Ҳудди шунингдек, бизнинг компания ҳозирда ҳар 1 Мбит/с учун 4,5 баравар яна ҳам аниқроғи 97 500 сўмлик фарқ билан фойдаланувчиларга арзон ва сифатли интернет етказиб бериш ҳақида ўйлаяпмиз.\nБозорнинг барча қонунларига кўра, улгуржи харидор доим товарни чакана нархидан арзонроқ сотиб олиши керак. Шу ўринда эслатиб ўтишни хоҳладикки, эшик қоқиб турган монополия ҳеч қандай ижобий натижа бермайди. Хусусий интернет компанияларининг ва рақобатнинг йўқлиги ҳеч қандай шаклда ҳам барқарор юқори тезликка эга ва асосийси арзон интернетга олиб бормайди”, дейилади ISTV интернет провайдери хабарида.\nКомпания айни вазиятда яхшилаб ўйлаб кўриб, декабрь ойи давомида бирор чора излаб топишга уринишини қўшимча қилган.\nЎзбекистонда телефон рақамлари 7 белгилидан 9 таликка ўтади\n18:26, 31.01.2018 8 525\nЎзтелеком: 2 миллион қўнғироққа жавоб берилди\n19:03, 22.08.2017 2 438


“Бақара” сурасининг 33-34-оятлари тафсири\nقَالَ يَا آدَمُ أَنْبِئْهُمْ بِأَسْمَائِهِمْ ۖ فَلَمَّا أَنْبَأَهُمْ بِأَسْمَائِهِمْ قَالَ أَلَمْ أَقُلْ لَكُمْ إِنِّي أَعْلَمُ غَيْبَ السَّمَاوَاتِ وَالْأَرْضِ وَأَعْلَمُ مَا تُبْدُونَ وَمَا كُنْتُمْ تَكْتُمُونَ(33)\n“Эй Одам, уларга буларнинг исмларини айтиб бер”, – деди. Уларга ўшаларнинг исмларини айтиб берган чоғида: “Сизларга: “Осмонлару ернинг ғайбини биламан ва сизлар ошкор қиладиган нарсаларни ҳам, беркитган нарсаларни ҳам биламан», демабмидим?!” – деди.\nШу билан Одамнинг фаришталардан устунлик тарафи намоён бўлди. У ҳам бўлса, илм-маърифат эди. Инсон ер юзида фасод қилиши, қон тўкиши ҳам мумкин, илоҳий неъмат бўлмиш илмни ўз ўрнида ишлатиб, фаришталардан устун бўлиши ҳам мумкин.\nЭсла, фаришталарга: “Одамга сажда қилинглар!” дедик, бас, сажда қилдилар, фақат иблисгина бош тортди, мутакаббирлик қилди ва кофирлардан бўлди.\nФаришталарга сажда қилишни буюриб, Аллоҳ Одамга улкан мартаба ато этди. Аммо бу сажда ибодат учун эмас, балки Одамни – Аллоҳнинг улуғ ижодини табриклаш маъносида эди.\nФаришталар дарҳол сажда қилдилар, чунки уларнинг фитрати – табиатида Аллоҳнинг амрига исён қилиш хусусияти йўқ. Фақат иблис сажда қилмади. Ушбу иборадан келиб чиқиб, баъзилар: “Иблис аслида фаришталардан эди, аммо амрга итоат этмай, Одамга сажда қилмагани учун уларнинг сафидан чиқарилган”, дейишади. Аслида ундай эмас. Иблис асли жиндан бўлган, бу ҳақда оят бор. Қолаверса, Қуръони Карим оятида айтилганидек, фаришталарда Аллоҳнинг амрига исён қилиш табиати йўқ. Шундан, Аллоҳ таоло фаришталарни Одамга сажда қилишга буюрган пайтда иблис ҳам ўша жойда ҳозир бўлган, деб хулоса қилсак бўлади.\nИблис билан инсон орасида душманлик шундан бошланади. Бу душманлик яхшилик вакили билан ёмонлик вакилининг курашига айланди.\n“Тафсири ҳилол” китобидан\nКиритилган вақти: 09/10/2019 15:36; Кўрилганлиги: 745\nМатериал манзили: http://sammuslim.uz/islam/ayahs/baqara-surasining-33-34-oyatlari-tafsiri\nЧоп этилган вақт: 18/09/2020 12:43


17:43 / 18.12.2017 3811 pdf Ўқиш режими + -\nЎтмишда одамлар Пайғамбаримиз мустафо соллаллоҳу алайҳи васалламнинг туғилган кунлари эътиборидан шу ойнинг бир кунини байрам қилиб нишонлар эдилар. Кейинчалик Расулуллоҳнинг туғилган ойлари эътиборидан тўлиқ бир ойни байрам қилишга ўтдилар. Расулуллоҳнинг туғилган ойлари эътиборидан икки ойни – Рабиъул аввал ва ундан кейинги ойни – байрам сифатида нишонлашни одат қилиб олганлари ҳам бор.\nБиз бу байрамни, айниқса, бир кунни бир-икки ойга кўпайтириб байрам қилишга ўзгартирилган вақтда, яхши аломат деб ҳисоблар ва бу иш Расулуллоҳ соллаллоҳу алайҳи васалламга нисбатан мўминлар муҳаббатининг энг равшан белгиси деб қабул қилар эдик.\nКейин биз бу байрамларнинг натижасига эътибор беришни бошладик, кузатишни давом эттириб, мазкур байрамлар оз самара бераётганини ҳис қилдик.\nЭнди биз яхши аломат деб ҳисоблаган нарсамизга нисбатан маъюс бўлишимиз керакми? Бу байрамни олқишлаганимиздан кейин, энди унга қарши курашишимиз керакми? Биз қай йўлни танлашимиз керак?\nРасулуллоҳ соллаллоҳу алайҳи васалламнинг туғилишларини бир-икки ой тўлиқ байрам қилинишига ва уларнинг ҳис-туйғуларга нисбатан қандай жавоб беришимиз мумкин?\nЎнгу сўлимизга назар солсак, Расулуллоҳ соллаллоҳу алайҳи васалламнинг йўлларига тескари нарсаларни кўрамиз. Агар уларга эргашиш умидларига қарасак, ажойиб ва ғалати нишонларни, йўлларни кўрамиз. Бугунги аксар одамларнинг амалларига қараб, уларни одатдан ташқари кўринишда учратамиз. Мусулмон одам Расуллуллоҳ соллаллоҳу алайҳи васаллам туғилган кунни байрам қилиб нишонлаётган бўлса-да, бу ишни яхши деб ҳисоблашдан кўра бугунги кунда кўпроқ маъюслик ва ғамгинликни ҳис қилади. Чунки у Расулуллоҳ бажарган ва Расулуллоҳ насиҳат қилган ишлар билан бугунги кундаги мусулмонлар қилаётган ишларни бир-бирига солиштириб, мусулмонларнинг бу кўрсатмалардан узоқлашиб кетганини ҳис қилади. Сўнг яна эътибор бериб, узоқлашиш янада кенгайиб кетаётганини кўради.\nКундан кунга тобора кенгайиб бормоқда. Шундай экан, қандай қилиб Расулуллоҳ соллаллоҳу алайҳи васалламга эргашиш истагида бўлган кишининг қалбида бундай байрам қилиш, маъюслик ва қайғу манбаси бўлмасин?!\nРасулуллоҳ алайҳиссолату васаллам ўзларининг ҳаёт йўлларида дунёнинг турли зийнатларини назарга илмас эдилар. У зот турмушдаги кутилмаган ўзгаришлар ва ҳаётда юз берадиган мушкулликлар ҳамда дунёга ҳожатсиз бўлишда бизларга мисоли ўрнак (бу гапим билан Расулуллоҳ соллаллоҳу алайҳи васаллам йўқчилик ва қашшоқликда ўтган демоқчи эмасман, у зотни қашшоқ дейишдан Аллоҳ сақласин, лекин у зот бизларга мисоли ўрнак) эдилар.\nРасулуллоҳ алайҳиссаломнинг ҳаётдаги юриш-туришлари фақирларнинг турмушларидек бўлган. Мустафо соллаллоҳу алайҳи васаллам ўзида бор таомнинг икки хилини бир кунда ҳеч тўйиб емаганлар. Ҳолбуки, баланд тоғлар у зотнинг олдиларида тиллага айланишни истаса ҳам, ул зот буни хоҳламас эдилар.\nБу ишларнинг бари умматларига дунё ташвишига берилиб кетмасликларини эслатиб туриш учун бўлган эди. Келажакда мусулмонларнинг душманлари уларга дунё ва унга муҳаббатлари орқали пистирмалар қўйишини тушунтириб бериш учун шундай бўлган эди.\nУларга ўзларининг саҳиҳ ҳадисларида:\n“Хурсанд бўлинглар ва сизларни шод қиладиган нарсани кутиб туринглар. Аллоҳга қасамки, мен сизларга келадиган фақирликдан қўрқмайман. Лекин мен сизларга дунё (эшиклари) очилиб, ўзларингиздан олдингилар бойликни афзал кўргани каби сизлар ҳам афзал билиб, улар мусобақа қилганлари сингари сизлар ҳам мусобақа қилишингиздан ва уларни ҳалок қилгани каби сизларни ҳам ҳалок қилишидан қўрқаман” – демаганмилар.\nРасулуллоҳ соллаллоҳу алайҳи васалламга эргашиш қаерда қолди.\nБиз Расулуллоҳ соллаллоҳу алайҳи васалламнинг туғилган кунларини байрам қилаётган ёки қилмоқчи бўлиб турганларнинг ҳолига эътибор бериб қараганимизда, уларни боши ҳам охири ҳам йўқ дунё ҳою ҳаваслари ва унинг оворагарчиликларида чиқиб-тушиб юрганларини кўрамиз.\nБир-бирига мақтаниш ва фахрланиш улар билан ўзларига ўхшаш кишилар ўртасидаги рақобатга айланганини кўрамиз. Биздаги бундай кўринишлар ва Мустафо соллаллоҳу алайҳи васалламдан узоқлашаётганимиздан гувоҳлик берадиган кўринишлар жуда ҳам кўп.\nБизнинг ҳолимиз шу бўлса ва ўртамизда шундай катта бўшлиқ пайдо қилиб қўйган бўлсак, у зотни эслаб байрам қилишимизнинг қанчалик қиймати бор.\nРасулуллоҳ соллаллоҳу алайҳи васаллам очликнинг шиддатидан қоринларига битта, баъзида иккита тошни боғлаб юрар эдилар.\nЖамиятларимизда санаб бўлмайдиган даражадаги турли таомлар тортиладиган катта ва кўркам дастурхон ёзадиган кишилар бор. У ерда дастурхондаги овқатлар ҳидидан кўра фахрланиш ва бир-бирига мақтаниш ҳамда рақобат ҳидлари кўпроқ таралади. Бундай дунёни назарига илмай ундан узоқлашган ҳабибимиз Расулуллоҳ соллаллоҳу алайҳи васалламдан қандай қилиб ҳижолат бўлмаймиз?\nМен мубоҳ нарсаларни ҳаромга чиқарувчи кишилардан эмасман. Лекин мен агар инсон мубоҳ нарсалардан фахрланиш учун фойдаланса, улар ҳам ҳаромга айланишини эслатадиган кишиларданман. Буни неча марта айтиб, неча марта тушунтириб берганман.\nРасулуллоҳ соллаллоҳу алайҳи васалламнинг сийратлари кечаю кундуз Аллоҳга чорлаш, динини етказиш, уйида ҳам, оиласи ва болалари орасида ҳам яхшиликка буюриб ёмонликдан қайтаришдан иборат бўлиб, бу ишларни бажаришда бирор марта ўзининг шахсий манфаати учун фойдаланмаган ва динни сиёсатга аралаштирмаган. У зотни бунга ундаган ягона нарса Аллоҳ субҳанаҳу ва таолонинг ризосига эришиш ва Аллоҳ таолонинг ушбу сўзини тадбиқ қилиш эди.\n«Сизлардан яхшиликка чақирадиган, амри маъруф, наҳйи мункар қиладиган бир уммат бўлсин. Ана ўшалар ўзлари нажот топгувчилардир». (Оли Имрон, 104).\nРасулуллоҳ соллаллоҳу алайҳи васаллам ўз оиласи, кейин қавми, кейин бутун дунёни даъват қилишда бу ишни қандай гавдалантириб берганини кўрдик.\nБиз бугунги кундаги ўзимизнинг воқелигимизга эътибор берсак, амру маъруф, наҳйи мункар (яхшиликка чақириш, ёмонликдан қайтариш) ишлари бизларнинг ҳаётимизда, бизларнинг уйларимизда, жамиятларимизда, йиғинларимизда ва дўсту ёрларимиз орасидаги учрашувларимизда номаълум нарсага айланиб қолганини кўрамиз.\nҚани ўша яхшиликка буюрувчилар? Қани ўша уйларида ёмонликдан қайтарувчилар? Эътибор билан воқелигимизга назар солсак, Расулуллоҳ соллаллоҳу алайҳи васалламнинг сийратларига эргашишда бепарволикка йўл қўяётганимизни ҳис қиламиз. Ота ўз қизининг тақдирига ташвиш қилмайди. Бу тақдирда отани ташвишлантирадиган бир нарса бор, у ҳам бўлса, нурли келажакда қизининг атрофида дунё бойликлари парвона бўлиб ўйинга тушиши ҳамда яқин келажакда қизининг бу юриши орқали фаровон ҳаёт ва дунёвий хотиржамлик ҳиссини топиш бўлади.\nЛекин қизи ёки болалари юраётган бу йўл қанчалик қинғир-қийшиқ бўлса ҳам, агар дин эсланса, чақириқ юқори кўтарилаверади. Агар инсон ва жин шайтонлари бу йўлнинг бурилишларида қанчалик пойлаб уларни қўлга туширса ҳам ва йўллар қанчалик Аллоҳни рози қилмаса ҳам, чақириқ юқорилаб бораверади.\nБу динни ҳимоя қиладиган Роббиси борлигидандир.\nҲа абатта динни қўриқлайдиган Роббиси бор.\nАллоҳнинг мутлақо бандаларига муҳтожлиги йўқ.\nЛекин биз Аллоҳ таоло буюрган нарсани бажариш орқали Роббимизнинг раҳматига муҳтожмиз. Аллоҳ азза ва жалла айтган:\n«Батаҳқиқ, сизлар учун – Аллоҳдан ва охират кунидан умидвор бўлганлар учун ва Аллоҳни кўп зикр қилганлар учун Расулуллоҳда гўзал ўрнак бор» (Аҳзоб, 21).\nРасулуллоҳ соллаллоҳу алайҳи васалламга эргашиш бизнинг бурчимиздир.\nНима учун Мустафо алайҳиссалом Аллоҳ таклиф этган нарсадан юз буриб:\n«Динни ҳимоя қиладиган Роббиси бор» демадилар? Сенинг дунёйингни ҳам ҳимоя қиладиган Робб бор эмасми? Келажагинг учун, қизинг ва болаларинг келажаги учун буларнинг ҳаммасини ҳимоя қиладиган Робб бор эмасми? Нима учун Аллоҳ азза ва жаллани унутасан ва ризқингни, қизинг ва болаларинг ризқини деб ҳансираб югурасан. Нима учун Аллоҳ таоло сенга дини учун хизмат қилишни таклиф этган пайтдагина Аллоҳнинг қудратини эслайсан.\nАллоҳга чақириш қаерда қолди?\nНаҳл сурасининг 125-оятидаги Аллоҳнинг сўзида; «Роббингнинг йўлига ҳикмат ва яхши мавъиза ила даъват қил. Ва улар ила гўзал услубда мунозара қил», деб мисол келтирилган Аллоҳга бўлган ўша даъват қаерда қолди?\nРасулуллоҳ: «Менинг гапимни эшитиб, сингдириб, ёдлаб, сўнгра етказган одамни Аллоҳ неъматлантирсин», деб буюрган кўрсатмаларига мувофиқ ва муносиб равишда динни етказаётганлар қаерда қолди?\nҚани Расулуллоҳ ва у кишининг саҳобаларига эргашувчилар? Қани ўша даъват? Қани ўша воъизлар? Ислом номи билан ҳаракатланаётганлар қанчалар кўп, Аллоҳ субханаҳу ва таолога чорлаётганлар қанчалар оз.\nЭҳтимол ҳаммаларингиз, Расулуллоҳ ва у зотнинг саҳобалари қилган даъват билан ҳозирги кундаги бир жойда ўтириб ислом номи билан ҳаракат қилаётган даъват ўртасидаги фарқни билсаларингиз керак.\nУ билан бунинг ўртасида жуда катта фарқ бор.\nИсломни ҳавойи истакларга бўсундириб бўлдик. Бу истаклар ва унинг турлари жуда ҳам кўп.\nИсломни етакчилик ва бошчилик истакларига бўсундириб бўлдик. Бунинг ҳам мисоллари жуда кўп.\nИсломни сиёсат истакларига бўйсундириб бўлдик. «Сиёсатдан исломга хизматчи сифатида фойдаланамиз», дедик. Бироздан кейин буни топишимиз учун кўзларимизни очсак, исломни сиёсат учун хизматчи қилиб бўлганимизни кўрдик.\nБунинг исботини бутун дунёда кўриб турибсизлар.\nРасулуллоҳнинг сийратларига эътибор бериб, кейин бу воқеликка назар солсак, иккисининг ораси мағриб ила машриқчалик узоқ эканини ҳис қиламиз.\nИслом олами парча-парча қилиб ташланмоқда. Ёвуз кучлар бу парчалашни янада кўпайтирмоқда. Мусулмонлар динларига эътибор бермай юрибди. Улар ҳашаматли ҳаётга ўрганиб, ундан кайфи ошган. Балки охири йўқ мастлик ҳолати билан фақирлиги дини ва исломини эслашдан тўсган қашшоқлик орасида сарсон юрибдилар.\nРасулулуллоҳ ўз сўзини рост айтган:\n«Фақирлик куфрга яқин тургусидир».\nРасулуллоҳ соллаллоҳу алайҳи васаллам айтган сўзларининг маъноси ана шу воқеъликнинг тасдиғидан ўзга нарса эмас.\nУ зот айтдилар:\n«Аллоҳга қасамки, мен сизларга келадиган фақирликдан қўрқмайман. Лекин мен сизларга дунё (эшиклари) очилиб, ўзларингиздан олдингилар бойликни афзал кўргани каби сизлар ҳам афзал билиб, улар мусобақа қилганлари сингари сизлар ҳам мусобақа қилишингиздан ва уларни ҳалок қилгани каби сизларни ҳам ҳалок қилишидан қўрқаман».\nҲалок қилиши қандай бўлади? Одамлар дунёни афзал билиб, бу йўлда мусобақа қилган вақтда ўзларининг кучларига қараб гуруҳларга бўлинади. Бу йўлда ғолиб бўлган улуғвор инсон ва ортда қолган ва ундан ҳам орқада қолган инсонларга бўлинади. Ана шу ерда фақирлик фитна уюштиради.\nХуллас, одамлари дунё йўлида мусобақалашаётган жамият иккига бўлинади. Бир бўлаги ночор фақирга айланади. Яна бири ҳаддан зиёд бойга айланиб, ажойиб бир ғалати хатарли даражага етадики, бу уни ҳаддидан ошириб туғёнга етказади.\nБир-бирига қарама-қарши бўлган икки воқеълик учқун чиқариши сабабидан ҳалокат юзага келади.\nБу биз бугун бошимиздан ўтказаётган нарсадир.\nНочор фақир ҳол тили билан ўша маст бойларга:\n«Огоҳ бўлинг! Исломий жамиятингизда инсоф билан иш тутинг, сиз билан бизларни ўртамизда шайтон очган ёриқларни беркитинг», – дейди. У ерда эса бирорта жавоб бергувчи йўқ.\nМолига маст одамни дунё ғалати бир тескари инсон қилиб қўяди. Агар уни бирор киши фахрланиш ҳамда рақобатга чорласа, қўли ва чўнтагидаги бор нарсани очиб миллионлаб бойлигини сочади. Бу воқеълик ўтиб бошқа бир воқеълик ўртага чиқса, яъни бир одам келиб ўша бойларни ночор фақирларга нисбатан инсофга чақирса, очилган қўллар ёпилганини, чўнтаклар қисқаришини, сандиқлар беркилишини кўрасиз, тиллари эса пул камлигидан шикоят қила бошлашини эшитасиз.\nБу бизнинг воқеълигимиздир.\nБундай байрам қилароқ, Расулуллоҳнинг олдиларига қайси юз билан борамиз. Бизга нима бўлдики, воқеълигимиз бу кўринишда бўла туриб, Расулуллоҳнинг туғилишларини байрам қилишга ҳижолат бўлмаймиз.\nЎзини Аллоҳдан узоқлашганини билган инсон ўз ҳижолатини бирор нарса билан яшириши керак. Лекин гуноҳкор етишиши мумкин бўлган нарса ўзининг гуноҳига ҳижолатсизлик ва уялмасликни қўшишидир.\n3 сентябр 1993 йил.\nТошкент шаҳар Эшонгузар жоме масжид имом хатиби Абдуллажон Ғуломов таржимаси.\n08:50 / 24.12.2017 2070\n18:23 / 18.12.2017 4682\n1245 14:08 / 04.11.2019\n3690 10:32 / 24.03.2017\n2552 17:47 / 25.11.2017\n3221 19:12 / 28.04.2017\n303 20:00 / 07.11.2020


ФАРЗАНДЛАРИМДАН БЕҒУБОРЛИКНИ ЎРГАНЯПМАН » MUZAFFAR.UZ\nБиламизки ҳозир сиз фарзандлар тарбияси билан магшғулсиз. Бу машғулотлар сиз учун қийинчилик туғдирмаяптими? Актириса сифатида фарзандларингизддан нималапрни ўрганяпсиз ва уларга нималарни ўргатяпсиз?\nҚайси соҳа вакили бўлишидан қатъий назар оналик ҳар бир инсон учун энг катта бахт бўлса керак менимча. Чунки фарзанд ҳар бир аёл учун энг буюк неъматдир. Мен учун ҳозир энг бахтли лаҳзалар, десам хато бўлмайди. Айни пайтда санъатдан, умуман ҳамма нарсадан бироз йироқлашиб, оила қўрғонининг бекасига айландим, десам тўғрироқ бўлади. Фарзанд тарбияси билан машғул бўлиш менга ҳеч қачон оғирлик қилмайди, албатта. Менимча, бу ҳеч қайси аёлга ҳам оғирлик қилмаса керак. Шундай бахтни бергани учун Оллоҳга беадад шукрлар бўлсин. Ҳозир мен бахтдан фақат сармаст бўлиб, фарзандларимнинг ҳар битта хатти-ҳаракатини, босган қадамларини, гапирган гапларию, жарангдор кулгуларини ўтказиб юбормасликка ҳаракат қиляпман. Уларнинг ҳар бир янги қилиқларидан олам-олам завқ оламан. Бундай лаҳзалардан янада кўпроқ баҳра олишга ҳаракат қиляпман. Туғруқ таътили бу аёл кишининг энг бахтли онларидан бўлса ажаб эмас. Фарзандларимга ўргатаётганларимга келсак, уларга кўпроқ мустақил бўлишни ўргатишга ҳаракат қиляпман. Ўзининг фикрига эга бўлишни шакллантиряпман. Ўзимнинг фикримни уларга сингдиришга эмас, аксинча кўпроқ уларнинг фикрини билишга ҳаракат қиляпман. Чунки фарзандларимнинг ўзининг шахсий фикрига эга бўлган инсонлар бўлиб вояга етишини хоҳлайман. Масалан, кичкина фарзандим ҳали икки ёшга тўлмаган бўлсада, овқатини ўзи ейди. Унга бир ёшдан энди ўтгандаёқ қошиқ ушлашни ўргатганман. Ҳамма нарсага ўзи ҳаракат қилишини хоҳлайман. Бу мен уларга умуман бефарқман, дегани эмас албатта. Шунчаки ҳамма нарсани фарзандларимнинг ўзлари тезроқ ўрганишини, дарсини ўзи қилишини хоҳлайман. Албатта, она сифатида уларга ёрдам бераман. Лекин ҳеч қачон фапрзандим учун мен дарс қилиб бермайман. Масалан, ниманидир чизиш ёки ёзиш бўладими ҳаммасини ўзи бажаришига ундайман. Улардан ўрганаётганларим эса беғуборлик. Болалардаги беғуборликни гапариб адо қилиб бўлмайди. Улар шунчалик беғуборларки беихтиёр бола бўлиб қолгиси келади кишининг. Ана шу беғуборликни янада кўпроқ ўрганишга ҳаракат қиляпман. Актриса сифатида айтадиган бўлсам бу касб эгалари жудаям беғубор бўлишлари керак. Чунки актёрларнинг қанчалик кўнгли оқ ва беғубор бўлса ундан турли образ яратиш осон бўлади. Беғубор актёлар хилма-хил феъл-атворларни осонгина ярата олади. Агар қалб қанчалик ғам-алам, қайғу-ҳасад ва ёмонликларга тўла бўлса бундай актёрдан режиссёр қайсидир образ ёки қаҳрамонни ярата олмайди. Шунинг биз актёрлар болалардан беғуборликни қанча кўп ўргансак ҳам камлик қилади.\nСизнинг йога машғулотлари билан шуғулланишингизни яхши биламиз. Айни пайтда бунга қанчалик вақт ажаратяпсиз?\nЙўқ, бунга айни пайтда ҳечам вақт ажрата олмаяпман. Жудаям хоҳлаяпман шундай машғулотлар билан машғул бўлишни. Лекин ҳозирча вақт ажартиш анча мушкул. Ростдан ҳам ўзбек аёлининг уйда бажарадиган ишлари жуда кўп. Қозон-тавоқ ва пишир-куйдирлардан ортиб, спорт машғулотларига вақт ажратишга қийналяпман. Шунинг учун вақти келиб, албатта, яқин кунларда яна қайтадан спорт машғулотлари билан шуғулланишга ҳаракат қиламан.\nИнсон учун айнан сизнинг ёшингизда ҳам ота-онасига ҳам фарзандларига ғамхўрлик қиладиган давр ҳисобланади. Мана шундай пайтларда ота-онангизга нечоғли ғамхўр ва эътиборлисиз? Бунга имкониятингиз етяптими?\nРостини айтсам, имкониятим етмаяпти. Айниқса, онамга нисбатан. Ҳамма болам дейди, деганлари бежизга эмас экан. Киши ўрта ёшга етганда фақат уй-рўзғор ва бола-чақа билан андармон бўлиб қоларкан. Ота-онамиз бизни турмушга бериб ёки уйлантириб ҳам бизга кўмаклашишга ҳаракат қиларкан. Ота-онаси бўлса киши барибир эрка бўлиб қолавераркан. Шунинг учун мен болаларимдан ортиб, ота-онамга уларга ёрдам беролмаяпман. Аксинча онам менга кўпроқ ёрдам беряптилар. Ҳали болаларим кичкина бўлганлиги учунми ўзим кўмакка жуда муҳтожман. Яъни болаларимга кўмак керак. Вақти келиб, Худо хоҳласа болаларим катта бўлса ота-онамнинг кўнглини олишга, оғирларини енгил қилишга қўлимдан келганча ҳаракат қиламан. Ҳозир ота-онамга бероладиганим фақат ширин сўз ва меҳрдир. Албатта, ёрдам қўлини чўзишга ҳаракт қиламан. Аммо улар менга кўпроқ ёрдам беришади. Болаларимни сайру саёҳатларга, театр томошаларига, турли кўнгилочар дастурларга олиб бориш онамнинг зиммасида. Чунки онам узоқ йиллик ўқитувчилик тажрибасига эгалар. Шунинг учун бу томондан болаларни бутунлай онамга топширганман, десам хато бўлмайди. Шу ўринда қайнонамнинг ҳам меҳнатларини айтиб ўтмасам бўлмайди. Ойижоним ҳам ўқитувчи бўлганлар ва фарзандларимни тарбиялашда менга жуда катта ёрдам беряптилар. Бунинг учун икковларидан ҳам ниҳоятда миннатдорман. Илоҳим, бахтимга ҳамиша соғ-омон бўлишсин.\nКиноэкранларда жуда кам кўриняпсиз? Бунинг сабаби нимада? Кўнглингиздагидек сценарий йўқми?\nБу саволни менга жудаям кўп беришяпти. Аввало туғруқ таътилидаман. Менимча актираснинг олти йил туғруқ таътилида ўтириши жуда кам учрайдиган ҳолатлардан бири бўлса керак. Шундай бўлсада, мен бундан хафа эмасман. Бунинг ҳам ўзига яраша гашти бор. Аммо пичоқ ишлатилмаса занглаб қолади, деган гап бор. Шунинг учун кўнглимдагидек роллар бўлса йўқ демайман, албатта. Экранларга кўринмаётганимнинг сабаби ҳам шу, кўнглимга ёқидиган сценарий йўқ. Биз актёр халқи таклифларни кутиб яшаймиз. Менинг имкониятларимни ёки қайсидир бир янги қиррамни очиб бера оладиган, ўз фикри, ўз қарашларига эга ҳамда нималарнидир ўзгартиришга ҳаракат қиладиган шахс образини яратишни хоҳлайман. Лекин ҳозирча таклифлар орасида бундайларини кўрмаяпман. Албатта, Аллоҳга беҳисоб шукрлар бўлсинки, таклифлар жудаям кўп. Булар орасида яхшилари ва ёмонлари ҳам бор. Лекин мен болаларимни уйда қолдириб ва йиғлаб қолмадимикин, эмизишим керак эди, деган хавотирдан юрагимни ҳовучлаб, безовта бўлишимга арзийдиган рол бўлса албатта, жон-жон, деб ўйнаган бўлардим. Афсус таклифлар орасида мана шундай қурбонликка арзийдигани ҳозирча йўқ.\nРеклама роликларида кўринмайсиз. Бунга уйдагиларингиз рухсат бермайдими ёки ўзингиз хоҳламайсизми?\nБу борада ўзимнинг принципларим бор. Тўғрисини айтсам, принциплари жудаям кўп инсонман, десам хато бўлмайди. Баъзилар нега шунақа принцип қиласан, дея савол берса бунга яхлит битта сўз билан жавоб беролмайман. Реклама роликларига ва клипларга тушмаслигим ана шундай принциплардимдан келиб чиққан ҳолатдир. Албатта, талабалик пайтларим клиплапга тушганман. Бундан ўн йиллар олдин реклама ролигига ҳам тушганман. Лекин буюртма берганларга “Мен актириса сифатида сизнинг маҳсулотингизни реклама қилишим керак. Айтадиган сўзим эса мен актирисаман, деб бошланиши керак”, дея шарт қўйганман ва реклама тексти менинг шартимдаги сўзлар билан кетган. Сўнгги ўн йилликда бу борада жудаям кўп таклифлар тушяпти. Айниқса, клиплар борасидаги таклифлар анчагина. Лекин мен рад этяпман. “Нега тушмайсиз, ахир бу пул-ку”дейишади. Аммо гап пулда эмасда. Тўғри, пул ҳаммага керак. Лекин пул ҳамма нарсани ҳал қилмаслиги керак. Мен бу билан умрбод клип ёки рекламаларга тушмайман, дегани эмас. Қачондир тушарман балки. Лекин шу пайтгача бу ишни қилмадим ва бундан кейин ҳам қилмасликни хоҳлардим. Лекин бу ҳаёт. Балки инсон мажбур бўлиб қолиши мумкиндир. Шунинг учун узул-кесил ҳеч қачон қилмайман, деб гапириб бўлмайди. Бироқ шуни таъкидлаб ўтишим керакки, битта фильмга тушаётган пайтим паралел равишда бошқа фильмларга тушмасликка ҳаракат қиламан. Чунки битта актёр ёки актрисанинг ҳадеб фильмларда кўринавериши, телевизорни қайси каналга олманг унинг чеҳраси намоён бўлавериши томошабиннинг меъдасига тегади. Шунинг учун мухлисларни соғинтириб ва албатта, энг сара фильмларга тушган маъқул.\nТеатр ва кино. Агар иккисидан бирини танлашга тўғри келса қайси бирини танлаган бўлардингиз?\nАлбатта театрни. Чунки мен театрда шаклланган актирисаман. Кўз очиб кўрган масканим театр. Чунки биринчи курсда ўқиб юрган кезларимданоқ театрда фаолият юритишни бошлаганман. Театрни оила деб бекорга айтишмайди. Театр бу катта жамоа, катта бир оила. Кино ҳеч қачон оила бўлолмайди. Чунки кинода бугун бошқа гуруҳ билан ишласанг, эртага яна бошқаси билан ҳамкорлик қилишингга тўғри келади.Театрда эса ўша-ўша команда билан ишлайсан. Фақат режиссёр алмашиши мумкин, лекин жамоа ўзгармайди. Театрдаги ҳамкасбларинг бугун саҳнада акангни ўйнаса эртаси куни отангни ўйнаши мумкин. Шунинг учун театр бу катта бир оила. Яхши ва ёмон кунларингизда бири-бирига ёрдам беришга шай турадиган, ҳурматга лойиқ маскан, деб биламан.\nҚандай ролларни ўйнаш сизга мураккаблик туғдиради?\nЎртача ролларни ўйнаш. Чунки ҳаётда куршмайдиган қаҳрамонларни ёмон кўраман. Ҳамма нарса кураш орқали бўлишини хоҳлайман. Ўзим табиатан оғзини очиб ўтирадиган, бўш-баёв аёл бўлмаганим учунми ҳар доим курашиб яшашга ҳаракат қиламан. Аслида ҳаёт курашдан иборат эмасми?!. Бахт учун ҳам курашиш ва меҳнат қилиш керак. Ҳеч нарса осонлик билан амалга ошмайди. Меҳнат ва кураш ҳаётнинг асоси. Ҳар доим инсондан ҳаракат талаб қилинади. Шунинг учун бахт кутиб яшайдиган аёллар ролини ўйнашни ёмон кўраман. Бахт ўз-ўзидан келиб қолмайди-ку, дея дртамтург ва сценарийнавистлар билан доим баҳслашаман. Қаҳрамонларимнинг қатъий фикрли, меҳнаткаш ва курашувчан бўлишини хоҳлайман. Ахир актёр ҳар бир ролни ўзидан келиб чиқиб ўйнайдида.\nОбразга кириш учун сизга қанча вақт керак бўлади?\nБу шароитга боғлиқ. Ҳамма нарса мужассам бўлса ролга киришингиз шартмас, ролнинг ўзи сизга киради. Агар шароит ва партнёрларингиз билан боғлиқ ҳолат бўлса образга киришим қийинроқ кечади.\nБирор-бир қаҳрамонни гавдалантириш учун одамларни кузатасизми?\nАлбатта, бусиз иложи йўқ. Инсонда эмоционал хотира бор. Мен ана шу эмоционал хотирамга ўқиган китобимдаги қаҳрамонларимними ёки қўшнимни, қариндошларимними кузатиб, уларнинг ҳар биридан бирор бир жиҳатларни олишга ҳаракат қиламан.\nҚандай пайтда ўзингизни кучсиз ҳис қиласиз?\nЯқин инсоним касал бўлганда ўзимнинг кусчизлигимни, барча нарса Яратганнинг ҳукмига боғлиқ эканлигини ва қўлимдан дуо қилишдан бошқа нарса келмаслигини ҳис қиламан. Лекин шунда ҳам тушкунликка тушмасликка ҳаракат қиламан. Чунки энг ёмон кўрганим бу тушкунлик.\nАгар сизга дунёни ўзгартиришга имкон берилса энг биринчи бўлиб нимани ўзгартирган бўлардингиз?\nБегуноҳ болаларнинг касал бўлмаслигини, айниқса тузалмас дардга чалинган гўдакларнинг бу оламдан эрта кетмаслигини....\nКитоб ўқишга вақт ажрата оляпсизми ва айни пайтда қандай китоболар ўқяпсиз?\nРостини айтсам, китоб ўқишга вақт топишим жуда қийин бўляпти. Мен ҳамиша кайфиятимга қараб китоб ўқирдим. Лекин ҳозир бунинг иложи йўқ. Шунинг учун кўпроқ аудио китобларни тинглаяпман.\nСизни энг таъсирлантирган китоб қайси?\nБундай китоблар кўп. Биринчи курслигимда домламиз бир ҳафтада ўқиб келинглар дея Жек Лондоннинг “Мартен Иден асарини” вазифа қилиб берганди. Ана шу китобдан қаттиқ таъсирланганман. Бундан ташқари, Достоевскийнинг “Телба” асари ҳам хотирамда қолган. Аслида инсоннинг хотирасида узоқ вақт мухрланиб қоладиган асарлар бўлади. Ана шундай асарлардан бири Чингиз Айтматовнинг “Касандра тамғаси” дир. Айниқса, бош қаҳарамоннинг эпизодлари миямда қаттиқ мухрланиб қолган. Баъзи китоблар бир-икки ойда хотирамдан ўчиб кетади аммо баъзи асарлардаги қаҳрамонларнинг сўзлари, ҳолати ва ҳайқириғи узоқ йиллар хотирамдан ўчмайди.\nБолаларингизга ҳам китоб ўқиб берасизми?\nАлбата, уларнинг ёшидан келиб чиққан ҳолда эртак ва шеър китоблар ўқиб бераман.\nШукроналик. Ҳамма нарса учун шукр келтириш бу улкан бахт. Ўз оёғим билан юрганим ва кўзларим билан дунёни кўраётганим учун Яратгангга шукрлар бўлсин!\nСамимий суҳбатингиз учун ташаккур.\nШодия Абдуқодирова (Тўхтаева)\nЧоп этилган: 2-05-2019, 05:58\nЧоп этилган: 27-06-2017, 04:53


Тегишли вазирлик ва идоралар, олий ўқув юртлари раҳбарлари, оммавий ахборот воситалари вакиллари қатнашган тадбирда Президентимизнинг 2011 йил 20 майдаги “Олий таълим муассасаларининг моддий-техник базасини мустаҳкамлаш ва юқори малакали мутахассислар тайёрлаш сифатини тубдан яхшилаш чора-тадбирлари тўғрисида”ги қарорининг жойлардаги ижроси ҳақида сўз юритилди.\nҚайд этилганидек, мустақилликнинг дастлабки йилларидан бошлаб таълим тизимида амалга оширилаётган кенг кўламли ислоҳотлар ўзининг юксак самараларини бермоқда. Бу, айниқса, олий таълим масканларида малакали кадрлар тайёрлаш, таълим тизимига замонавий ахборот-коммуникация технологиялари, инновацион лойиҳаларни жорий қилиш сингари ишларда ўз аксини топаётир.\nТизимдаги бир қатор олий ўқув юртлари бинолари, талабалар тураржойлари, ахборот ресурс марказлари ва бошқа кўплаб иншоотлар янгидан қурилаётгани, реконструкция қилиниб, замон талаблари даражасида жиҳозланаётгани ҳам диққатга сазовордир. Хусусан, жорий йилда 14 та олий таълим муассасасининг 42 та объектида қурилиш-таъмирлаш ишлари олиб борилаётган бўлиб, ҳозиргача улардан 26 тасида белгиланган вазифалар ниҳоясига етказилди. Келгуси йилда яна 13 та олий таълим муассасасининг 52 та биносида ана шундай тадбирлар бажарилиши режалаштирилган. Тадбирда, шунингдек, таълим муассасаларини лаборатория тўпламлари, мебель ва инвентарлар, ахборот-коммуникация технологиялари ҳамда спорт анжомлари билан таъминлаш борасида қилинаётган ишлар юзасидан ҳам маълумот берилди.\nАнжуманда малакали кадрлар тайёрлаш йўналишлари ва мутахассисликларини оптималлаштириш, давлат таълим стандартларини янада такомиллаштириш хусусида ҳам сўз юритилди.\nМазкур рукндаги бошқа мақолалар: « Юксак билимли ва интеллектуал ривожланган авлод эртанги кунимизнинг бунёдкорларидир\tЖаҳон тиллари ва маданияти фестивали »


BBC Uzbek - Dunyo - Гуржистон қамоқхонларидаги қийноқлар ошкор бўлди\nСўнгги янгиланиш 19 сентябр 2012 - 11:11 GMT\nГуржистон қамоқхонасидаги қийноқлар ошкор бўлганидан сўнг одамлар норозилик билдириб кўчаларга чиқдилар.\nТбилисидаги қамоқхонлардан бирида махбусларни ҳақоратлаш ва қийноққа тутиш ҳоллари ошкор бўлиши ортидан Жазони Ижро Этиш вазири истеъфога чиқди.\nТбилисидаги 8 -сондаги Глдани қамоқхонасида махбусларга нисбатан ноинсоний муносабат туширилган видетасманинг баъзи қисмлари сешанба куни вазирлик томонидан ошкор қилинганди.\nИчки Ишлар Вазирлиги бу видеотасманинг тўлиқ шакли эмаслигини тан олиб, қолган қисмлари оммага намойиш қилиш учун номақбул эканлигини айтганди.\nЛекин сал ўтмай Гуржистондаги қатор телеканаллар махбусларнинг шафқатсиз калтакланиши ва зўрлангани туширилган видео қисмларини ҳам намойиш қилдилар.\nШундан сўнг пойтахт Тбилиси дохил Кутаиси, Зугдиди, Батуми каби шаҳарларда одамлар норозилик билдириб кўчаларга чиқдилар.\nГуржистон президенти Михаил Саакашвили ўз муносабатини билдирар экан, қамоқхондаги вазият уни даҳшатга солгани, бу амалларда айбдорларнинг ўзлари қамоқхонада узоқ йиллар ўтказишларини айтган.\nИстеъфога чиққан вазир Хатуна Калмахелидзенинг баёнотида айтилишича, у жазони ўташ тизимидаги аҳвол Оврўпо стандартларига мос келиши учун қўлидан келган чораларни кўриб келган.\n"Лекин кўринишича, бу каби ҳолатлар рўй берган бўлса бу чоралар етарли бўлмаган. Мен бундан жуда афсусдаман. Бу амаллар ким томонидан уюштирилгани ва амалга оширилганининг ҳеч ҳам аҳамияти йўқ", дейилади вазир баёнотида.\nМахбусларга ноинсоний муносабатда бўлишда гумон қилинган қатор шахслар ҳибсга олинган.\nГуржистон Ички Ишлар Вазирлигига кўра, Глдани қамоқхонаси хавфсизлиги раҳбари, контролери ва инспекторига расман айбловлар қўйилган. Қамоқхонанинг яна бир ходимига нисбатан қидирув эълон қилинган.


Шанба 28-Ноябр 2020\nТанқидга муносабат билдирилиши шарт!\n≡Етти кун ≡Етти кун 🕔12:49, 02.08.2019 ✔421\n≡Етти кун ≡Етти кун 🕔12:49, 02.08.2019 ✔389\nОлий Мажлис Сенатида Хотин-қизлар ва гендер тенглик масалалари қўмитаси ташкил этилди, дея хабар берди «Xabar.uz». Сенатнинг йигирманчи ялпи мажлисида Президент Шавкат Мирзиёев янги тузилма – Хотин-қизлар ва гендер тенглик масалалари қўмитасини тузишни таклиф қилган эди.\nҲЕЧ ЗОТ ҚОНУНДАН УСТУН ЭМАС, ҲАТТО ҲОКИМ ҲАМ\n≡Долзарб мавзу 🕔12:48, 02.08.2019 ✔565\nҲоким ва вазир: манфаатлар тўқнашувими ёки даҳанаки жанг?\n≡Аниқ саволга аниқ жавоб 🕔12:45, 02.08.2019 ✔558\n≡Аниқ саволга аниқ жавоб 🕔12:44, 02.08.2019 ✔600\n≡Аниқ саволга аниқ жавоб 🕔12:43, 02.08.2019 ✔487\n≡Бугуннинг гапи 🕔12:41, 02.08.2019 ✔748\nНАРХЛАР ЎЙИНИ унинг ортида кимлар турибди?\n≡Бугуннинг гапи 🕔12:39, 02.08.2019 ✔594\nБозорларимизда дала-дўконлари ташкил этилгани айни муддао бўлди. Олибсотарларга ялиниб ўтирмай сабзи-пиёз дейсизми, картошка ёки карам дейсизми, тарозига торттириб, пулини тўлаб олиб кетаверасиз. Қўл ҳақи уриб қолса ҳам олибсотарларникидан анча арзон. Аммо, бу дала-дўконларида камчилик йўқ, дегани эмас.\n≡Пазандалик ≡Пазандалик 🕔12:22, 02.08.2019 ✔528\nАйни пайтда тарвузлар пишиб, барча расталардан жой олган. Уни сотиб олганда асосан сўйиб ейишга интиламиз. Лекин тарвуздан бир қанча хуштаъм егулик ва яхна ичимликлар ҳам тайёрлаш мумкин. Шулардан баъзиларини эътиборингизга ҳавола этамиз.\n≡Заковат ≡Заковат 🕔12:19, 02.08.2019 ✔435\nСув остига шўнғийдиган моҳир ва тажрибали ғаввослар ўзлари билан нина олиб юришган. Сув остида уни олиб юриш бироз ноқулайлик туғдирса ҳам ғаввослар ундан воз кечмаган. Чунки нина улар учун жуда муҳим аҳамиятга эга бўлган.\nДиққат савол: ғаввос нинадан нима мақсадда фойдаланган?\n🕔 12:19, 02.08.2019\nПайшанба, 01-Август 2020 2019 2018 2017 2016\nКОРРУПЦИЯГА ҚАРШИ ШАФҚАТСИЗ ЧОРА ҲАЛОЛ ОДАМДА ХАВОТИР УЙҒОТМАЙДИ\nЭкинзорни ўт босса, нима қилинади? Ҳар қандай одам осонгина жавоб беради: чопиш керак. Деҳқон бу ишни ҳеч кимдан маслаҳат сўрамасдан, вақти-соатига қараб, бажараверади. Шунинг учун дастурхонимиз «она замин саховати» деб аталадиган нознеъматларга тўла.\n✔ 24 🕔 10:31, 27.11.2020\nСен билан фахрланаман...\nБизга бир умр йўлдош бўладиган, қалбимизни ёритиб турадиган туйғулар бор. Уларсиз ҳаётни тасаввур этиб бўлмайди. Масалан, умид, ишонч ва меҳрни мен ана шундай ҳаётбахш, ёруғ туйғулар деб биламан.\n✔ 22 🕔 10:30, 27.11.2020\nЭлектр нархи арзонлашадими?\nСифатсиз электр энергияси учун унинг нархи камайтириладими? Матбуот анжуманида соҳа мутасаддиси шу саволга жавоб берди.\n✔ 23 🕔 10:29, 27.11.2020\n✔ 1040 🕔 10:27, 27.11.2020\nОҚДАРБАНДЛИКЛАР АЖДОДЛАРИ АСЛИДА КИМ БЎЛГАН?\nСохталашширилган тарихни асл ҳолида талқин этиш вақти етган\n✔ 13 🕔 10:26, 27.11.2020


Ротация даҳоси. Нега «Реал» Мадрид трансферларга муҳтож эмас?\n10:35 / 12.07.2017\n«Реал» Мадрид футбол клубининг жорий таркиби, Зиданнинг мураббийлик хусусиятлари ва клубнинг истиқболи ҳақида.\nАсосийсидан бошлаймиз. «Реал»нинг нақ 20 футболчиси ўтган мавсум давомида майдонда 1000 дақиқадан кўпроқ ўйнашган. 2500 дақиқага яқин тўп сурган футболчилар фақат Криштиану Роналду ва Тони Кроос. Чемпионатда ҳолдан тойдирувчи 3000 дақиқа давомида жамоада бирор футболчи майдонда ўйнамаган. Бу эса нафақат ажойиб, шунингдек, мисли кўрилмаган кўрсаткич. Ротация фанати Луис Энрике ҳам «Барселона» ўз етакчиларидан кўпроқ фойдаланишга мажбур бўлган. Рақамлар айниқса қисқа асосий таркиб ишқибозлари Диего Симеоне ва Антонио Контенинг натижалари билан солиштирилса, янада кўпроқ таассурот қолдиради. «Атлетико»да Коке, Фелипе Луис ва Антуан Гризманн 3000 дақиқадан кўпроқ ўйнаган. «Челси»да Аспиликуэта чемпионатда 3500 дақиқа мобайнида тўп сурган. Бу эса Роналду барча турнирларда ўйнаган дақиқаларга тенг.\nРотация сабоғи (эҳтиёт бўлинг, зерикарли рақамлар)\nХўш, рақамларга тўла ва зерикарли кириш қисми эди, у тугади. Бахтимизга у тугади. У шунинг учун ҳам зарур эдики, бизга бир тезисни исботлаб бермоғи лозим эди: Зайниддин Зидан — ротация даҳоси! Таъкидлайман — бу Зиданнинг қандай мураббий эканлигини узил-кесил англатувчи хулоса эмас. Гап фақат ўйинчилар ўртасида вақтни қандай тақсимлаб, жамоани жипслаштириш ҳақида бормоқда. Лука Модрич ва Карим Бензема Начодан ҳам камроқ ўйнаган мавсумда жамоа қўзғалон қилмасдан, бўлиниб кетмасдан, сўнгги ўйиннинг сўнгги сониясигача бирликни сақлаб қолди. Янги ўйин қоидалари олдида Роналду ҳам бош эгди (энди уни ўйинда алмаштирса бўлади), Каземиро ҳам мутлақо алмаштириб бўлмас ўйинчи унвонидан воз кечди (унинг чемпионатда тўлиқ ўйнаган ўйинлари 20 тадан кам)... Жуда кўплаб мураббийлар оғзидан янграйдиган, «жамоага ҳамма керак, ҳамма ўйинда вақтга эга бўлади», каби сийқаси чиққан гап — Зиданга келганда ҳақиқат ҳам эканлиги ойдинлашди. Даҳо-да у!\nТўғри, лекин у комфорт шароитлардагина даҳо. Масалан, Хамес Родригес ва Альваро Моратадек ўйинчилар захира ўриндиғида ўтирган шароитда. Майдонда Иско, ёдда Бейл билан.\n«Реал»нинг кучи захирада. Қизиғи шундаки, сифатли ўйинчларнинг сони бир вақтни ўзида Рафа Бенитесни синдирган юк бўлиши ҳам, Зиданни юксалтирувчи трамплин ҳам бўлиши мумкин экан. Француз 19–20 кишидан иборат гуруҳ билан ўзини комфорт ҳис қилишини кўрсатиб берди. Унинг бошқарувидаги «Реал»нинг бошланғич 11талик таркиби мавсумнинг ҳар бир бўлагида санаб айтиб бериш осон эди. Жами мавсум бўйича ўша «бошланғич 11талик» шунчакимас, у шувашиб кетган.\nҚандай қилиб «Реал» янада кучлироқ бўлди?\n«Реал» ўзининг кучсиз тарафини шундай беркита олдики, ҳамма уни ахтаришга мажбур бўлди. Биз ҳам излаб кўрамиз: жамоада 90 дақиқа мобайнида Модрич ва Кросс кетидан роял орқалаб юриши мумкин биргина яримҳимоячи бор эди — Каземиро. Унинг позициясига вақти-вақти билан Матео Ковачич чиқиб турди, бироқ хорват ҳам аслан яратувчи футболчи, шу сабабли вақтининг кўп қисмини итариш ва тактик фолларга бағишлаш унга ноқулайлик туғдирарди. Яна бир кичикроқ (яъни, натижаларга таъсир қилиш даражасида катта бўлмаган) муаммо — ҳимоячиларнинг етишмаслиги. Қандайдир бир вазиятда Зидан марказда Пепе – Начо жуфтлиги билан қолиб кетди ва «Реал» учун хавотир уйғонди. Бироқ Рамоснинг рекорд даражада тикланиши (қишда у икки ҳафта ўтказиб юборганди) вазиятни қутқариб қолди. Начонинг ўзи ҳам Мюнхенда ваҳима тутқаноғини енга олди ва шундан сўнг Рамос билан биргаликда анча ишончли ҳаракат қила бошлади. Худди шу Начо Марселонинг ўрнига майдонга туширила бошлади ва жамоадаги ягона номинал чап қанот ҳимоячиси бўлди. Мавсум давомида Начо 10 та ўйинда қанотда тўп сурди. Хуллас, муаммо деганлари шунақа бўлса-да. Агар ҳозир «Реал»нинг одатдан ташқари сокин трансферларига эътибор қилинадиган бўлса, бу муаммолар ҳам аллақачон ҳал қилинганга ўхшаяпти.\nТео Эрнандес ва Маркос Льоренте ўтган мавсумни «Алавес»да ижарада ўтказишди. Биринчиси «Атлетико»нинг, иккинчиси «Реал»нинг ўйинчиси эди.\nЭрнандеснинг даражаси ҳақида биргина фактнинг ўзи ҳикоя қилади: 19 ёшли ҳимоячи учун Зидан клуби «Барселона» билан рақобатда енгиб чиқди. Каталонияликлар йигитчанинг нархини 1-2 миллионга тушириш тараддудида юришганида «Реал» аксинча, сўралганидан 1-2 миллион кўпроқ бериб уни илиб кетди. Начо марказда қолаверади, Марсело эса кейинги мавсум давомида аниқ ўйин вақти тақдим этиладиган дублёрга эга бўлади.\nМаркос Льорентега келсак, бу бола «Алавес»да Каземиронинг «Реал»даги кўрсаткичларига ўхшаш натижага эга. Тўпни олиб қўйиш — 3,8 (Каземирода тўртта), тўп йўлини кесиш — 2,7 (1,7), 50 фоиз яккакурашларда ғолиб чиқиш (46%): хуллас Льоренте — Каземиро «остига» нуқтали харидгина бўлиб қолмасдан, келажакда уни буткул алмаштирса ҳам керак. Бу жамоага яна ким керак энди?\nМиш-мишларми ё ҳақиқат?\nОммавий ахборот воситалари Альваро Моратани Англияга ва Килиан Мбаппени Испанияга сотишмоқда. Албатта, бу қизиқ ўзгаришлар, бироқ «Реал»ни ҳозир ва шу жойда кучлироқ қила олиши мумкин бўлган жиҳатни ким айта олади? Робер Пересдан тортиб, Карим Бенземагача ватандошлари ёш французга яна бир йил «Монако»да қолишни маслаҳат беришмоқда: улар Зидан ҳужумда кимни афзалроқ кўришини жуда яхши билишади. Бир-икки йилдан сўнг албатта, хуш келибсан, Килиан, дейишади. Лекин ҳозир эмас.\n«Реал» сўнгги тўрт Чемпионлар лигасининг учтасини аллақандай инқилобий фалсафа ёки қандайдир ғояга содиқ қолгани учун ютгани йўқ. Бу ғалабаларда драйв катта бўлди, эгонинг улуши кўп ва бироз омад ҳам кулиб боқди. Табиийки, Зидан сўнгги бир ярим йил ичида ўз карьерасининг чўққисига эришган жамоани бузиб юбора олмайди. У ахир Алекс Фергюсон эмаски, бир сулола ортидан иккинчисини яратаверса. Ҳозирча унақа эмас. Ҳозир мағлубиятсиз якунланган ўйинлар ва гол урилган ўйинлар бўйича рекорд қўйган, чемпионлар лигаси тарихида илк марта ғолибликни сақлаб қолган гуруҳ унинг қўл остида.\nХамес кетди, агар Мората ҳам кетса, ҳар қандай катта трансфер, хоҳ у Эден Азар бўлсин, хоҳ Килиан Мбаппе — бу фақат Зиданга танлов имкониятини яна қайта тақдим этиб, мавсумни бир нафасда ўтказишга ёрдам беради. Бироқ айни пайтда «Реал»да мавжуд захира билан ҳар қандай позицияни кучайтиришга уриниш — утопиядан бўлак нарса эмас.\nРеал Зайниддин Зидан ротация


Андижон вилоятида эҳтиёжманд оилалар, жисмоний имконияти чекланган фуқароларга Президент совғаси — янгиланган намунавий лойиҳалар асосида бунёд этилган уй-жойларни тантанали топшириш маросимида ҳам бундай юксак инсоний фазилатлар янада яққол намоён бўлди.\n— Ўғлим Азизбек ҳам, келиним Дилдорахон ҳам II гуруҳ ногирони, —дейди Балиқчи тумани “Авесто” маҳалла фуқаролар йиғинида яшовчи Қимматхон Тоштанова. — Тўрт фарзандим бор, иккови уйланган. Ҳозир 4 сотихли ҳовлида уч оила, 10 жон яшаймиз. Шу торгина ҳовлида кенжа ўғлим тадбиркорлик билан шуғулланиб, товуқ боқади. Анча қийналиб қолган эдик. Шунинг учун Президентимизнинг виртуал қабулхонасига уй-жой олиш масаласида мурожаат қилган эдик, мана бугун Арчазор маҳалласида барпо этилган янгиланган лойиҳадаги 2 сотихли уйлардан бири ўғлим Азизбекка ажратилди. Бунинг устига уйнинг бошланғич тўлови Президентимиз томонидан тўлаб берилди. Биз каби қўли калта, эҳтиёжманд оилаларга кўрсатилаётган алоҳида эътибор ва ғамхўрлик учун давлатимиз раҳбаридан миннатдормиз.\n— Ёшим олтмишдан ошди, — дейди Муносибхон опа. — Ҳаётимда бугунгидай қувонганимни очиғи, эcлолмайман. Болаларимнинг қувончи меникидан ортиқ. Мен каби кўзи ожиз инсонга, оиламга кўрсатилган ғамхўрликдан яшашга бўлган умидим, давлатга ишончим минг чандон ортди. Дунёда яхши инсонлар кўплигига яна бир бор амин бўлдим. Агар шу эътибор бўлмаса, бизда бундай замонавий уй-жой қилишга имкон қаёқда эди, дейсиз. Юртимиз тинч, кўнглимиз хотиржам. Шунинг ўзи энг катта бахт аслида. Илоҳим, тинчлигимизга, аҳиллигимизга кўз тегмасин, юртпарвар давлатимиз раҳбари омон бўлсин!\nЭнг улуғ, энг азиз айём — Мустақиллик байрами арафасида имконияти чекланган юртдошларимизнинг бир гуруҳига барча қулайликларга эга замонавий уйлар совға қилингани улар учун ҳақиқий туҳфа бўлди.\n— Янги уй II гуруҳ ногирони Умиджон Деҳқонов ва унинг оиласи учун муносиб байрам совғаси бўлди, — дейди Жалақудуқ туманидаги "Намуна" маҳалла фуқаролар йиғинининг диний маърифат ва маънавий-ахлоқий тарбия масалалари бўйича маслаҳатчиси Вилоятхон Ўринова. — Умиджон 3 фарзанди билан маҳалламиздаги хонадонлардан бирида ижарада яшар эди. Мана, давлатимиз ғамхўрлиги билан унинг оиласига Шарҳончеки маҳалласида барпо этилган уч хонали уйлардан бири берилди.


Эртага айрим жойларда ёмғир ва қор ёғиши кутилмоқда\nЭртага айрим жойларда ёмғир ва қор...\n21.12.2018 17:48 0 235\nРеспублика Гидрометеорология марказининг хабар беришича, 22 декабрь куни Тошкентда ҳаво ўзгариб туради, бироз ёмғир ёғади, кечқурун қорга айланиши мумкин. Кечаси ва эрталаб туман тушиши мумкин. Шарқдан эсаётган шамол ўз йўналишини ўзгартириб, ғарбдан секундига 5-10 метр тезликда эсади. Кечаси 3-5 даража совуқ, кундузи 3-5 даража илиқ бўлади.\nҚорақалпоғистон Республикаси ва Хоразм вилоятида ҳаво ўзгариб туради, ёғингарчилик бўлмайди. Айрим жойларда туман тушиши мумкин. Шарқдан секундига 7-12 метр тезликда шамол эсади. Кечаси 8-13, кундузи 1-6 даража совуқ бўлади.\nБухоро ва Навоий вилоятларида ҳаво ўзгариб туради, айрим жойларда бироз ёмғир ёғади, кечқурун қорга айланиши мумкин. Баъзи жойларда туман тушиши мумкин. Шарқдан эсаётган шамол ўз йўналишини ўзгартириб, ғарбдан секундига 7-12 метр тезликда эсади. Кечаси 0-5 даража совуқ, кундузи 3-8 даража илиқ, чўл зоналарида кечаси 5-10, кундузи 1-6 даража совуқ бўлади.\nТошкент, Самарқанд, Жиззах ва Сирдарё вилоятларида ҳаво ўзгариб туради, айрим жойларда бироз ёмғир ёғади, кечқурун қорга айланиши мумкин. Баъзи жойларда туман тушиши мумкин. Шарқдан эсаётган шамол ўз йўналишини ўзгартириб, ғарбдан секундига 7-12 метр тезликда эсади. Кечаси 0-5 даража совуқ, кундузи 2-7 даража илиқ бўлади.\nҚашқадарё вилоятида ҳаво ўзгариб туради, баъзи жойларда бироз ёмғир ёғади. Айрим жойларда туман тушиши мумкин. Шарқдан эсаётган шамол ўз йўналишини ўзгартириб, ғарбдан секундига 7-12 метр тезликда эсади. Кечаси 0-5, кундузи 5-10 даража илиқ бўлади.\nСурхондарё вилоятида ҳаво ўзгариб туради, ёғингарчилик бўлмайди. Баъзи жойларда туман тушиши мумкин. Шарқдан эсаётган шамол ўз йўналишини ўзгартириб, ғарбдан секундига 7-12 метр тезликда эсади. Кечаси 0-5, кундузи 5-10 даража илиқ бўлади.\nАндижон, Наманган ва Фарғона вилоятларида ҳаво ўзгариб туради, ёғингарчилик бўлмайди. Баъзи жойларда туман тушиши мумкин. Шарқдан секундига 5-10 метр тезликда шамол эсади. Кечаси 2-7 даража совуқ, кундузи 0-5 даража илиқ бўлади.\nРеспубликамизнинг тоғли ҳудудларида ҳаво ўзгариб туради, вақти-вақти билан қор ёғади. Туман тушиши мумкин. Тошкент вилоятининг 1 минг 800 метрдан баланд ҳудудларида қор кўчиши хавфи бор. Шарқдан эсаётган шамол ўз йўналишини ўзгартириб, ғарбдан секундига 7-12 метр тезликда эсади. Кечаси 7-12, кундузи 0-5 даража совуқ бўлади.\nоб-ҳаво ёмғир қор\nЖамият бугун, 09:49\nУшбу ҳафтадан ҳаво ҳарорати яна ошмоқда


Мираброр Усмоновни хотирлаб\n2019 йил 15 март. Ушбу кун ўзбек спорти учун катта йўқотиш бўлиб тарихда қолди. Роппа-роса 1 йил муқаддам ўзбек халқининг забардаст фарзандларидан бири Мираброр Зуфарович Усмонов 71 ёшида оламдан ўтган.\nМираброр Зуфарович Усмонов 1947 йил 4 июль куни Тошкент шаҳрида таваллуд топган. 71 йиллик умрининг асосий қисмини мамлакатимизни жаҳоннинг етакчи державаларидан бирига айлантиришга сарфлади ва буни уддалай олди ҳам. Лондон-2012 Олимпия ўйинлардаги муваффақиятсизликдан сўнг, аниқроғи 2013 йилнинг бошида Мираброр Усмонов Ўзбекистон Миллий олимпия қўмитаси бошқарувига келди. Шундан сўнг қисқа фурсат ичида мамлакатимизни етакчи спорт мамлакатларидан бирига айлантира олди. Хусусан, 2013 йил Россиянинг Қозон шаҳрида ўтган Универсиада ўйинларида мамлакатимизнинг 100 дан ортиқ делегация вакиллари орасида йигирма иккинчи ўринда бўлиши юксак ғалабаларнинг бошланиши сифатида ёдда қолди. Шундан сўнг делегациямиз Мираброр Усмонов бошчилигида 2014 йил Хитойнинг Нанкин шаҳрида ўтган иккинчи ўсмирлар Олимпиадаси, Инчеон-2014 Осиё ўйинларида катта ютуқларга эриша олди. Инчеонда ўтган Осиё Олимпия Кенгашининг Бош Ассамблеясида халқаро ташкилот Мираброр Зуфаровичнинг Марказий Осиёда Олимпия ҳаракатини ривожлантиришда қўшган ҳиссаси учун Олтин орден билан тақдирлади. Мукофотни Халқаро Олимпия қўмитаси президенти Томас Бахнинг шахсан топширгани эса машаққатли меҳнатнинг эътироф этилганидан далолатдир.\n2015 йил Ўзбекистон Миллий олимпия қўмитасининг ҳозирги биносининг фойдаланишга топширилиши, ХОҚ президенти Томас Бахнинг юртимизда Олимпия кунини нишонланиши арафасида ташриф буюриши билан ёдда қолди. 2016 йил эса дунё ареналарида ўзбек атлетларининг порлаши билан барчанинг хотирасида муҳрланди. Рио-2016 ёзги Олимпия ўйинларида 13 та, Паралимпия ўйинларида эса 32 та медалнинг қўлга киритилиши мисли кўрилмаган натижадир. Ўзбек спортидаги бундай ютуқлар бевосита ҳукуматимизнинг қўллаб-қувватлаши ва Мираброр Усмоновнинг МОҚга раҳбарлик қилган даврида қўлга киритилган.\nЎзбекистонда хизмат кўрсатган ёшлар мураббийи Мираброр Усмонов 1995 йилда “Меҳнат шуҳрати” ордени, 1997 йилда Ўзбекистон Республикаси Фахрий ёрлиғи, 2006 йилда “Ўзбекистон мустақиллигининг 15 йиллиги” эсдалик нишони, 2012 йилда “Эл-юрт ҳурмати” ордени, 2017 йилда “Дўстлик” ордени билан мукофотланган. 2014 йили эса ФИФАнинг “Хизматлари учун” махсус ордени ва Осиё Олимпия Кенгашининг “Олтин ордени” билан тақдирланган. Шунингдек, 2006 йилдан 2017 йилгача Ўзбекистон футбол федерацияси президенти лавозимида фаолият олиб борган.\nЎзбекистон Миллий олимпия қўмитаси юртимиз спорти тараққиёти йўлида хизмат қилган инсонларни ҳеч қачон унутмайди. Мираброр Зуфарович Усмоновнинг порлоқ хотираси ҳам қалбимизда мангу яшайди.\nИшчи гуруҳ Жалақудуқ туманида спортнинг ривожи йўлида олиб борилаётган ишлар билан танишди\nКХДРдаги Осиё чемпионатида қатнашган оғир атлетикачиларимиз тантанали кутиб олинди\nАҳмадалиев чемпионлик камарлари ҳимояси учун жанг қилиши кутиляпти


Мадрид истеъфога чиқарилган Пучдемонга таклиф берди\n12:50 / 29.10.2017\nИспания ҳукумати Каталониянинг собиқ раҳбари Карлес Пучдемонга сиёсий фаолиятини давом эттириб, навбатдаги сайловга ўз номзодини қўйишни таклиф қилди. Бу ҳақда «Би-би-си» Вазирлар Маҳкамаси вакили Иньиго Мендеса де Вигога асосланган ҳолда хабар тарқатди.\n28 октябрь куни Мадрид Каталония парламентини тарқатиб юбориб, Пучдемонни истеъфога чиқарганди. Мухторият парламенти учун сайлов 21 декабрь куни бўлиб ўтиши белгиланган.\n«Каталонияликлар кейинги йиллардаги воқеалардан кейин нималарни ҳис қилаётганини билдиришлари мумкин. Жумладан, қонун бузилиши ва ўзни қонундан устун қўйиш оқибатлари ҳақида ҳам», - деган Мендес де Виго сайловлар вақти белгиланганидан кейин.\nПучдемон эса ҳокимиятдан четлатилгач, Каталония аҳолисини Мадриднинг тўғридан-тўғри бошқарувга ўтишига нисбатан демократик йўл билан қаршилик кўрсатишга ва озод мамлакат қуриш учун ҳаракатларни давом эттиришга чақирди.\nИспания 1 октябрь куни Каталонияда мустақиллик референдуми туфайли сиёсин инқироз ҳолатига тушди. Референдумда қатнашганларнинг 90 фоиздан ортиғи Каталония мустақиллиги учун овоз берганди. Ташкилотчиларнинг маълумотларига кўра, референдумда сайлов ҳукуқига эга аҳолининг 43 фоизи иштирок этди.\nКаталонияда мустақиллик ҳаракатлари давомида бир неча марта митинглар бўлиб ўтди. 29 октябрь куни эса ажралишга қарши гуруҳ вакиллари кўчаларга чиқиши кутилмоқда.\nКаталонияда мустақиллик референдуми\nБарселонадаги намойишларда 315 мингдан ортиқ киши иштирок этди\n18:40 / 15.04.2018\nПучдемон Россияга қочиб кетмоқчи бўлган\n17:55 / 07.04.2018\nГермания суди Карлес Пучдемонни гаров пули эвазига озодликка чиқаришга қарор қилди\n23:43 / 05.04.2018


ЎзЛиДеП Абдулла Ариповни бош вазирликка номзод қилиб кўрсатди – Газета.uz\nЎзЛиДеП 2016 йилдан бери ҳукуматни бошқариб келаётган Абдулла Ариповни бош вазир лавозимига номзод қилиб кўрсатди. Номзод президент томонидан кўриб чиқилиши ва кейин парламент томонидан тасдиқланиши керак.\nLotinchada 18 январ 2020, 17:11 Сиёсат\nТадбиркорлар ва ишбилармонлар ҳаракати — Ўзбекистон Либерал-демократик партияси (ЎзЛиДеП) амалдаги мамлакат бош вазири лавозимига амалдаги ҳукумат раҳбари Абдулла Арипов номзодини илгари сурди. Овоз бериш шанба куни Тошкентда партия сиёсий кенгаши йиғилишида бўлиб ўтди, дея хабар қилди «Газета.uz» мухбири.\nҚонунчиликка кўра, бош вазир номзоди Ўзбекистон Республикаси Олий Мажлиси Қонунчилик палатасига бўлиб ўтган сайловларда энг кўп ўрин олган сиёсий партия (ёки энг кўп тенг миқдорда ўринга эга бўлган бир нечта партиялар) томонидан таклиф этилади.\nЎзЛиДеП Сиёсий кенгаши Ижроия қўмитаси раиси Актам Хаитов йиғилишда сўзга чиқиб, ўтган сайловларда партия 150 депутатлик ўрнидан 53тасини қўлга киритганини ва тўртинчи марта парламентдаги энг катта фракцияни ташкил этганини таъкидлади.\nПартия томонидан тақдим этилган номзод Ўзбекистон президенти томонидан кўриб чиқилиши ва 10 кун ичида уни Олий Мажлис палаталарига кўриб чиқиш ва тасдиқлаш учун тақдим этилиши керак.\nОлий Мажлисда унинг номзодини кўриб чиқиш чоғида ҳукумат раҳбари лавозимига номзод Вазирлар Маҳкамасининг яқин ва узоқ муддатга мўлжалланган ҳаракат дастурини тақдим этади. Олий Мажлис Қонунчилик палатаси депутатлари ва Сенати аъзолари умумий сонининг ярмидан кўпроғи овози берса, номзод тасдиқланган деб ҳисобланади.


Ўзингдан бошқа дўстим йўқ мени, Аллоҳ\n“Ўзбек дунёси” дастурининг бугунги сони географияси: Афғонистон, Канада. “Ўзбек дунёси”нинг бугунги сони қаҳрамонлари: Афғонистондаги “Ойна” ўзбек телевидениеси, шоир Холдор Вулқон.\nАфғонистонда 3 миллион атрофида ўзбек бор. “Ойна” ТВси Афғонистонда пайдо бўлган биринчи хусусий телеканалдир. У ўз кўрсатувларини ўзбек тилида олиб боради.\nМана, 4 йилдирки, “Ойна” ўзбек тилида кўрсатувлар бериб боради. Доимо ўз уйида “Ойна” телеканалини кўрадиган афғонистонлик ўзбек аëлларидан бири ўз тилида телевизор томоша қилишдан хурсанд эканини билдирди. У “Ойна” телеканали Ўзбекистонда ишланган ўзбек фильмларини намойиш этишидан мамнун.\n“Бизга ўзбек драмалари, ўзбек фильмлари ëқади. Бошқа каналлардан кўра, биз “Ойна” каналини кўпроқ ëқтирамиз. Болаларим ҳам шу ўзбеклар дубляж қилган фильмларни кўпроқ кўришни истайди”,- дейди аёл.\n“Ойна” дарҳақиқат Афғонистон ўзбеклари орасида кўп кўриладиган ягона телеканал ҳисобланади. Ушбу каналда кўнгилочар кўрсатувлардан ташқари айрим сиëсий, маданий, ижтимоий мавзулар устида давра суҳбатлари, баҳс-мунозаралар томошабинларга тақдим этилиб, Афғонистон ва дунëда юз берган турли воқеалар ҳам ëритилади.\n“Ойна” томошабинларидан яна бири Ғуломсаҳи Вакилзода телеканал Афғонистон ва Афғонистон ўзбеклари ҳаëтининг айрим қирраларини акс эттирадиган кўзгугина бўлиб қолмай, бутун дунë ўзбеклари ва туркий халқларнинг ижтимоий ва маданий ҳаëтидан ранг-баранг кўрсатувлар бериб борганда маъқулроқ бўлишини айтади.\n“Ойна” хусусий телеканалининг масъуллари Ғ.Вакилзоданинг фикрини тасдиқлаб, айрим сабаблар, айниқса, молиявий танглик ҳамда мутахассислар етишмовчилиги боис, катта ва муҳим режаларни амалга оширишга улгура олмаганини билдирди.\nЎзбекнинг беихтиёр кенгаяётган дунёси\nДастурнинг бу галги меҳмони андижонлик шоир Холдор Вулқон.\n1959 йили Андижон вилоятининг Олтинкўл туманидаги Маслаҳат қишлоғида туғилган. Тошкент давлат университетининг филология факультетида ўқиган.\n“Туманли далалар қўшиғи”, “Лайлатулқадр”, “Тунги лайлакқор” шеърий тўпламлари, ҳаммаси бўлиб 4 та тўплам, 5 та қисса, 2 та роман муаллифи.\n2005 йил 13 май кунги Андижон воқеаларидан сўнг ҳукумат томонидан таъқиб қилиниб, қамалиб кетиш хавфи пайдо бўлганидан сўнг оиласи билан ватанни тарк этишга мажбур бўлган. Шу кунда Канада ҳукумати берган сиёсий бошпанада яшайди. 6 фарзанди бор.\nХолдор Вулқон: Ижодкор одам ҳақиқатдан ҳам ватансиз яшай олмайди. Ватансиз яшаш жуда қийин. Ватан сизни металл каби ўзига тортиб турадиган бир магнитдай бўларкан. Пешонага ëзилган экан, нима қиламиз энди. Чидаб юрибмиз.\nОзодлик: Ҳар бир одамнинг ўзи ишонган қадриятлари, қадриятлар тизими бўлади. Сиз бошқа юртга борганингиздан кейин сиз ишонган қадриятлар тизими ўзгардими ëки йўқми?\nХолдор Вулқон: Барибир ўзимизнинг ватанимизга, халқимиз турмуш тарзига, унинг маънавий қадриятларига ҳеч қандай бошқа қадрият тенг келмас экан.\nОзодлик: Ғарбнинг нимаси ëқмади?\nХолдор Вулқон: Бу ерда қўни-қўшничилик, деган нарса йўқ экан. Мана, бизда тез-тез тўйлар бўлади. Одамлар бир-бирини тўйларга чақириб, топганини ўртада баҳам кўриб, йиғилиб туради. Бу ерда унақа эмас. Ҳамма ўзини ўйлаб яшайди. Кўчада кўринса, салом бериб қўяркан, шу билан бўлди.\nОзодлик: Бу энди ëқмаган тарафлари. Ëққан тарафларичи?\nХолдор Вулқон: Ëққан томони шуки, бу ерларда одамлар озод яшаркан. Милиция кўчада одамнинг йўлини тўсмас экан. Ҳужжат ҳам сўрамайди. Келганимиздан бери бирон-бир милиция келиб учрашганини билмайман. Торонто шаҳрида бемалол юраверамиз. Лекин буларда хавфсизликни ҳимоя қилиш бизникидан кам эмас. Биздан кўра яхшироқ. Ҳамма нарса одамнинг озодлигига қилинган. Ҳавас қиладиган томони шу бўлди.\nОзодлик: Тингловчимиз Ғарбдаги ҳаëтга қизиқади. Айниқса, Ўзбекистондан кўчиб бориб қолганлар қанақа яшаëтган экан, қочқинлар қандай яшаëтган экан, деган савол бор ҳар доим тингловчида. Шароитлар қанақа?\nХолдор Вулқон: Меҳнат қилсангиз, бу ерда меҳнатингизга яраша қадр-қимматингизни жойига қўйишади. Масалан, Ўзбекистонда одамлар меҳнат қилишади, лекин меҳнатига яраша қадр-қимматини топа олмайди. Натижада адолатсизлик пайдо бўлади. Одам ранжиб қолади. Бу ерда унақа эмас. Бу ерда энг муҳими ëлғон гапирилмайди, алданмайди. Ҳалол ишлашга биров мажбур ҳам қилмайди. Ўзингиз шунга ўрганиб қоларкансиз. Сизни биров алдамагандан кейин сиз ҳам алдамас экансиз. Ўзбекистондаги жуда кўп одамлар бир-бирини алдаб, ëлғон гапириш кўпайиб кетди. Шунинг учунми дейман, барака ҳам қочиб кетган. Яна Аллоҳ билади. Лекин мен ўзимча шуни ўйлаб қолдим. Бу ерда бировнинг ҳаққига биров хиëнат қилмас экан. Мана оддий нарса. Магазинга кириб бирон нарса оладиган бўлсангиз, бир чақангизга ҳам хиëнат қилишмайди. Банкларда ҳам шундай. Ишга кирсангиз, иш ҳаққингизни ўз вақтида беради. Пул олиб қолай ëки сизни қул қилиб ишлатай, деган нарсалар хаëлида ҳам бўлмас экан. Бизда худди шу нарса йўқолиб қолгандай. Шунинг учун ҳам Ўзбекистонда ҳаëт шунақа бўлиб қолдимикан, дейман. Ота-боболаримизга ўхшаб тўғри гапиришни йўлга қўйсак, Ислом динида кўрсатилган ëки ота-боболаримизни қадриятларидан келиб чиқиб улардаги ахлоқларга қайтсак, улар берган тарбияларни бола-чақаларимизга ўргатсак, ëлғон гапирмасанг, Аллоҳ сенга барака беради, деб тушунтира олсак, Ўзбекистонда ҳамма нарса гуллаб-яшнаб кетади. Мен шунга чиндан ишондим.\nОзодлик: 2005 йил 13 майига қадар бўлган кунларга қайтиб қолсангиз, сўнгги 2 йил ичида босиб ўтган йўлингизни яна босиб ўтган бўлармидингиз? Ëки хорижга чиқиб кетмаслик учун 13 май воқеаларидан кейин индамай ўтирган бўлармидингиз?\nХолдор Вулқон: Бу жуда оғир савол. Ватандан чиқиб кетай, қочқин бўлай, бола-чақам билан бир ëқларда сарсон бўлиб юрай, деб ҳеч ким орзу қилмайди. Мен ҳам ватанда юрсам бўларди. Шу пайтгача чиқиб кетмаганман. Менга бўлган ҳар қанча тазйиқлар, қийинчиликлар, хору зорликлар бўлса ҳам шуни бошимдан ўтказиб юравердим. Лекин охирги пайтда адолатсизлик менга нисбатан жуда ҳам кучайиб кетиб қолди. Андижон воқеаларидан сўнг мен қўлимга қурол ушламаган бўлсам ҳам, қон тўкмаган бўлсам ҳам, ë акрамийларга аралашмаган бўлсам ҳам инсонларнинг ҳақ-ҳуқуқларини ҳимоя қилаëтганим, халқнинг кўзини очиб қўйишим мумкинлиги, халқ менга эргашиши мумкинлиги учун мени атайлаб қувиб чиқаришди, шекилли. Менинг олдимга 11 йилга қамалиб кетасан, деб ҳужжат ташлаб қўйишди. Кейин мени огоҳлантиришди. Жуда ҳам кўп жафолар бўлди. Ватанни тарк этишга мажбур бўлдим. Юрагим эзилиб кетади. Мен ҳеч қачон ватанни тарк этмоқчи эмас эдим. Мен ўлсам ҳам шу ерда юришим керак эди. Лекин жаллодлар қўлида қуруқдан-қуруқ ўлиб кетишнинг нима кераги бор? Ундан кўра, бола-чақани олиб чиқиб кетишга мажбур бўлиб қолдим. Мен битта ўзимни айтмаяпман. Халқимиз бошқаларга маломат қилмасин. Бу бизга ҳавас эмас. Биз ҳеч қачон буни орзу қилмаганмиз, ҳавас қилмаганмиз. Биз халқимизга доим яхшилик қилишни ўйлаб келдик ва депутатлар қилмаган ишларни қилдик. Бу мақтаниш эмас. Одамларга сувлар олиб бориб бердик. Халқ буни билади. Халқ бизни дуо қилиб юрибди. Галстук тақиб олиб, парламентда ўтириб семириб юрган ўша депутатчалари қилмаган ишни бизнинг шоир-ëзувчилар қилди. Миллат, ватан мустақил бўлиши учун шулар хизмат қилди. Бугун булар ëмонга чиқиб, ўша мустақил бўлиш мумкин эмас, мустақиллик ëмон, деган одамлар мустақилликнинг меъморлари бўлиб ўтирибди. Бу адолатсизликларни ҳам халқимиз билиб қўйиши керак.\nШоирдан “Ўзбек дунёси” тингловчилари учун бир шеър ўқиб беришини сўрадик.\nКуфр зиндонида дийдам қотиб кетди,\nНадомат тийиғи бўғзимга ботиб кетди,\nИшонган дўстларим бир-бир сотиб кетди,\nЎзингдан бошқа дўстим йўқ мени, Аллоҳ.\nЮкундим сен қолиб бою баëнларга,\nШифобахш бол сўраб бордим чаëнларга,\nҚолиб сажжода, бош урдим қаëнларга,\nИмом, миршаб ҳисоб бермоқда итларга,\nВатан зиндон, элим ем бўлди битларга,\nҚирилди эл, шиор ëзганча читларга,\nХатарли йўл, туман турли қазолар бор,\nСақарнори, жаҳаннамда жазолар бор.\nМени ëв ҳайдаса ердан, фазолар бор,\nИтоат айладим сенга, қулингдурман,\nЎзинг не деб атарсан, мен шунингдурман,\nҒариб Вулқон - қафасманд булбулингдурман,\nЎзингдан бошқа дўстим йўқ мени Аллоҳ.


16 май 2022, Тошкент вақти: 22:58\nБандлик ва меҳнат муносабатлари вазирлигининг Наманган вилоят, Янгиқўрғон туманидаги баннери.\nЎзбекистоннинг айрим вилоятларидаги мактабларда бу йил ўқишга киролмаган мактаб битирувчиларидан иш берувчидан ишга олингани ҳақида ҳужжат талаб қилинмоқда. Бу ишни назорат қилиш айрим мактабларда ўқитувчилар зиммасига юклатилган.\nАндижоннинг Избоскан туманидаги мактаб ўқитувчиси Озодлик билан суҳбатда ўзи ва бошқа ҳамкасблари, туман ҳокимлигининг буйруғига биноан, асосий иши қолиб "битирувчиларнинг иш билан таъминлангани ҳақидаги ҳужжатларни тўплаш"га жалб этилганини айтди.\nБундан олдин айрим вилоят мактабларида ўқишга киролмаган битирувчиларнинг ота-оналаридан "фарзандимни иш билан машғул қилишга кафолат бераман", деган мазмунда тилхатлар ёздириб олинган эди.\nЎзбекистон халқ таълими вазирлиги расмийси Озодликка мактаб ўқитувчиларига битирувчиларнинг иш билан таъминлангани ҳақида ҳужжат тўплашга ҳам, ота-оналардан фарзандларини ишга жойлаш тўғрисида тилхатлар олишга ҳам кўрсатма берилмаганини айтди.\nЎзбекистон президенти Шавкат Мирзиёев шу йил июлида бўлиб ўтган видеоселектор мажлисда бу йил мактабларнинг қарийб ярим миллион битирувчисининг ярми бандлигини таъминлаш зарурлиги ҳақида гапирган эди.\nИшдан ҳайдалиш хавфи боис исмини очиқламаcликни сўраган андижонлик муаллимнинг Озодликка айтишича, ўзи ва ҳамкасблари ўқишга киролмаган битирувчилар рўйхатини тузиб, уларни ишга жойлашга жалб этилган:\n"Дарс ўтишга вақтимиз бўлмаяпти. Асосий ишимиз битирувчиларни иш билан таъминлашдан иборат бўлмоқда. Битирувчилардан ишга жойлашгани ҳақида ҳужжатларни тўплаяпмиз. Жойлашолмаганларига ҳар куни солиқ идорасида ўтириб, 10 минг сўмдан тўлов қилиб, ҳар бирига иш стажи очтиришга мажбур бўляпмиз. Чунки битирувчи ишсиз қолса бизга гап тегади".\nАндижон вилоят, Марҳамат туманидаги мактаб ўқитувчиси ҳам битирувчиларни иш билан таъминлашга бу йил туман ҳокимлигидан алоҳида топшириқ бўлганини Озодликка айтди:\n"100 фоиз ҳамма бола иш билан банд бўлиши шарт. Бирорта ҳам бола қолиб кетмаслиги керак. Қолиб кетса, юқоридагилар қўймайди, - дейди мактаб ўқитувчиси.\nЎқитувчилар бандлик бўйича тўпланган ҳужжатлар нусхасини Озодликка тақдим қилишди.\nАндижоннинг Избоскан туманидаги 22-сон мактабда битирувчилар иш билан таъминлангани ҳақида ҳисобот.\nОзодлик, айрим ҳужжатларда битирувчиларининг шахсий маълумоти борлиги учун уларни очиқламайди.\nОзодлик билан суҳбатда бўлган баъзи мактаб битирувчиларининг ота-оналари талабни бажариш учун иш берувчидан меҳнат дафтарчасига номига бўлса ҳам муҳр бостириб, нусхасини топширишга мажбур бўлаётганликларини айтишади.\n"Меҳнат дафтарчасига ишлаяпти, деган печат бостириб келдик. Битирувчиларнинг ҳаммаси фермер ёки чеварчилик цехларидан мана шунақа қилиб олиб боряпти. Аммо иш йўқ. Ҳужжат олиб бормасак ҳокимлик ўзи қурилишлардан ёки иш шароити оғир жойлардан иш топиб берар экан", - деди андижонлик мактаб битирувчисининг онаси.\nСуҳбатдошнинг қўшимча қилишича, фермер ёки чеварчилик цехи билан шартнома тузган битирувчилар, одатда ишламайди, шартнома эса номига тузилади:\n“Фермер ёки қандайдир фирмаси борлар ҳозир коронавирус карантини даврида ўзига пул тополмаяпти, қандай ойлик тўлайди? Бундан ташқари олинган ишчи учун нафақа жамғармасига қаердан тўлаб беради? Ҳаммаси сохта қилиняпти, ҳокимликка мана шунча битирувчи иш билан таъминланди, деб ҳисобот беришса бўлди”.\nОзодлик билан суҳбатда бўлган айрим ота-оналар бу каби амал ўтган йили ҳам бўлгани, ўқишга киролмаган битирувчилар иш берувчидан ишга олингани ҳақида меҳнат дафтарчасига муҳр бостириб, кейин Россияга кетиб қолганликларини айтишади.\nБундан олдин Наманган ва Фарғона мактабларида йиғилишлар ўтказилиб, ота-оналардан "фарзандимни иш билан машғул қилишга кафолат бераман", деган мазмунда тилхатлар ёздириб олингани ҳақда Озодлик хабар берганди.\nНаманганнинг Тўрақўрғон туманида фарзанди бу йил мактабни битирган Улуғбек Норқўзиев Озодлик билан суҳбатда шундай тилхат олингани ва ўзи ҳам шундай ҳужжатга имзо чекканини айтганди:\n- Болалар бекор қолиб турли гуруҳларга қўшилиб кетмасин, Россияга кетиб қолмасин, дейишяпти-да. Шу ҳақда тайёр ёзилган тилхатни бериб чиқишди, боласининг исми, ўқийдиган синфини киритиб, "мен боламни ишга жойлашишига ўзим кўмаклашаман, иш топилмаса ўзим кичик бизнесни йўлга қўйиб, иш билан машғул қиламан", деб тилхат ёздириб олишди.\nНаманганнинг Уйчи туманида яшовчи Халима Йўлдошева бу йил мактабни битирган қизига кредит олиб парник қилиш ёки чевархонага кириб ишлашини таъминлашни зиммасига олган.\nЎзбекистон халқ таълими вазирлиги расмийси Озодликка мактаб ўқитувчиларига битирувчиларнинг иш билан таъминлангани ҳақида ҳужжат тўплашга ҳам ота-оналардан фарзандларини ишга жойлаш тўғрисида тилхатлар олишга ҳам кўрсатма берилмаганини айтди.\nХалқ таълими вазирлиги маълумотига кўра, бу йил умумтаълим мактабларини 450 мингдан зиёд ўғил-қиз тамомлаган.\nШулардан 70 минг нафари олий ўқув юртларига, 90 минг мактаб битирувчиси касб-ҳунар коллежларига қабул қилинган.\nҚолган битирувчи қаерга боради?\nЎзбекистон презденти Шавкат Мирзиёев 14 июлда бўлиб ўтган видеоселектор мажлисда айнан шу саволни кўндаланг қўйган эди.\n– Қайси ҳоким бу масалада бош қотириб, битирувчилар билан шахсан учрашди? Ёш ўғил-қизларимиз эртага қаерга ва кимга иш сўраб мурожаат қилади? Ҳудудда улар учун иш ўринлари захираси шакллантирилганми? – деган эди Мирзиёев.\nЎзбекистон Давлат статистика қўмитасининг шу йил август ойида эълон қилган ҳисоботига кўра, мамлакатда 2020 йилнинг биринчи ярмида ишсизлик даражаси 9,2 фоизни ташкил этган.


16-12-2015 | 14:16\nZAMIN.UZ / Технология / 16 Декабр 2015 года857\nBeeline Ишончли тўловнинг тақдим этилиши шартлари яхшиланганлиги ҳақида хабар беради. Энди аввалдан тўлов тизими абонентлари Beeline тармоғига қўшилган куннинг эртасидан бошлаб мазкур хизматдан фойдаланишлари мумкин. Хизмат ҳам уй тармоғида, ҳам роумингда амал қилади.Эслатиб ўтамиз, “Ишончли тўлов” – бу ўз вақтида ҳисобни тўлдириш имкони бўлмаганда ҳам алоқада қолишнинг яна бир йўли. “Ишончли тўлов” хизмати абонентларга қарзга мулоқот қилиш имконини беради. Beeline мижози сўровига биноан келгуси тўлов учун унга маблағ тақдим этилади, шундай қилиб абонент алоқадан фойдаланишни давом эттириши мумкин.Хизматни ёқтириш учун ўз рақамингиздан *141# USSD-кодни териш лозим. Абоненентнинг алоқа хизматларига сўнги уч ой давомида сарфлаган ўртача маблағидан келиб чиққан ҳолда, ҳисоб $0,45 дан $10 гача тўлдирилади.“Ишончли тўлов” уч кунга тақдим этилади, ундан сўнг маблағ автоматик тарзда ҳисобдан ечилиб олинади. Хизмат Status Gold/Status Gold Online, Status Platinum/Status Platinum Online вa Status Platinum 4G тариф режаси абонентларига тақдим этилмайди.\nЎқишни тавсия қиламиз Beeline‘дан Beepul тўлов тизими энди iOS фойдаланувчилари учун ҳам амал қилади


ДУШАНБЕ/ТОШКЕНТ – Ўзбекистон ва Тожикистон яна бир чегара пунктини очдилар, деб хабар берди AsiaPlus.tj душанба, 12 февраль куни.\nЎзбекистон оммавий ахборот воситалари хабарига кўра, Анархон-Патар назорат-ўтказиш пункти шанба, 10 февраль куни ўз ишини қайта тиклаган. Эндиликда икки мамлакат ўртасида жами учта чегара пункти фаолият кўрсатмоқда.\nЎзбекистон ва Тожикистон ўртасидаги чегара пунктларининг умумий сони 16 тани ташкил этади. Ўзбекистон 1990 йилларда, икки ўртадаги муносабатлар совуқлашган даврда чегара пунктларини бир тарафлама ёпиб қўйганди.\nЎзбекистон бош вазири Абдулла Ариповнинг 10 январь куни Тожикистонга ташрифи чоғида Душанбе ва Тошкент барча чегара пунктларини очишга келишиб олдилар.\nТашриф чоғида томонлар визасиз режим ва бошқа яқинлашув муносабатларини ўрнатишга келишганлар. Янги қоидалар ўзбек ва тожик фуқароларига қўшни мамлакат ҳудудида 30 кун давомида визасиз юришга имкон беради.\nШунингдек, Ўзбекистон ва Тожикистон ўртасида янги чегара пунктларини барпо этиш ҳамда автобус қатновларини йўлга қўйишга оид келишувларга эришилган.\nАрипов ва унинг тожикистонлик ҳамкасби Қоҳир Расулзода чегара масалаларига оид янги ҳужжатлар тўпламини имзолашга келишиб олганлар.\nDilfuza | 2018-04-18\nЎзбекистонда яшайдиган, фуқаролиги бўлмаган жисмоний шахслар ҳам Тожикистонга визасиз бора оладими?\nВлад | 2018-02-14\nЎзбекистон ва Тожикистон чегараларни демаркация қилишга оид битимни имзолайди


“Ал Қоида” террор тармоғига алоқаси борлигида шубҳа этилаëтган 3 киши бугун Гонг Конгдан Қўшма Штатларга экстрадиция қилинишига рози бўлди.\n16 декабр 2019, Тошкент вақти: 03:01\nянвар 06, 2003\nИкки нафар покистонлик ва келиб чиқиши ҳиндистонлик бўлган бир АҚШ фуқароси “Ал Қоида” гуруҳи учун ракеталар сотиб олишга уринганликда айбланмоқда.\nУлар сентябрда Гонг Конгда ҳибсга олиндилар. Маълумотларга қараганда, бу 3 киши ўзларини оддий харидорлар сифатида таништирган Американинг Федерал Қидирув бюроси агентларига катта ҳажмдаги героин ва қора дорини сотмоқчи ва наркотиклардан келадиган пулга 4та “Стингер” ракетасини сотиб олмоқчи бўлган.\nАгар Гонг Конг раҳбари бу 3 кишини экстрадиция қилинишини тасдиқласа, улар бир неча ҳафтадан кейин Қўшма Штатларга жўнатилади.


Самарқандда қишда электр таъминоти узлуксиз бўладими? - zarnews.uz\nСамарқандда қишда электр таъминоти узлуксиз бўладими?\nВилоят истеъмолчиларига барқарор электр энергияси етказиб бериш, энергетика тизимини куз-қиш мавсумида бир маромда ишлашини таъминлаш мақсадида бир қатор ишлар қилинмоқда.\nХусусан, белгиланган режа асосида электр тармоқлари ва трансформаторларни мукаммал ва жорий таъмирлаш ишлари амалга оширилмоқда.\nБироқ биргина бу ишлар билан масалани ижобий ҳал қилиб бўлмайди.\nЖумладан, вилоятда электр энергияси таъминотини яхшилаш учун суткасига 17 минг МВт электр энергияси ҳамда шу билан бирга 150 та трансформатор пунктлари, 600 километр СИП кабель, 5000 дона бетон устунлар ва 120 тонна трансформатор ёғи талаб этилади.\nКуз-қиш мавсумида электр энергияси таъминоти бўйича мавжуд муаммоларни бартараф этиш учун 50 та трансформатор пунктлари, 200 километр СИП кабель, 2000 дона бетон устунлар ва 120 тонна трансформатор ёғи ҳамда ҳудудларда қурилиш-монтаж ишларини амлга ошириш учун 2 та автокран, 3 та трайлер, 2 та манипулятор, 5 та ямобор техникалари зарур.


Дунёдаги «энг хавфли» мамлакат — Пентагоннинг...\n04.09.2019 13:29 0 2392\nФото: «Atlantic Council»\nАҚШ собиқ мудофаа вазири Жеймс Мэттис Покистонни дунёдаги «энг хавфли» мамлакат деб ҳисоблайди. Мэттис ўз қарашларини кеча, 3 сентябрь куни сотувга чиққан «Call Sign Chaos: Learning to Lead» китобида баён этган ва изоҳлаган.\n«Покистонни жамиятидаги радикаллик ва ядро қуроли мавжудлиги учун ўзим ишлаган мамлакатлар орасида энг хавфлиси деб биламан», — «Hindustan Times» китобдан ана шу парчани келтирган.\nМэттиснинг ёзишича, дунёда энг тез ўсаётган ядро арсеналининг ушбу мамлакатда кўпайиб бораётган террорчилар қўлига тушиб қолишига асло йўл қўймаслик керак — оқибати ҳалокатли бўлади.\nМаълумот учун: денгиз пиёдалари корпусининг «Қутурган ит» лақаби билан машҳур истеъфодаги генерали Жеймс Мэттисни АҚШ президенти Дональд Трамп 2017 йил январида мудофаа вазири этиб тайинлаганди. Аммо Оқ уй раҳбари билан чиқишолмаган Мэттис 2019 йилнинг 1 январь куни бу ердан ҳам истеъфога чиқиб кетганди.\nтерроризм Ядро қуроли Покистон жеймс мэттис\nХориж 17/12, 14:29


Вилоят ИИББ ахборот хизмати хабарига кўра, жорий йил 17 февраль куни Тошкент вилояти ИИББга Тошкент шаҳрида яшовчи фуқаро Р.Т. ариза билан мурожаат қилган. У мурожаатида «Дилнура», «Нодира» ва «Азиз» исмли шахслар Нурафшон шаҳрида жойлашган (аслида ҳеч қаерда рўйхатда бўлмаган) 3та ҳовлининг кадастр ҳужжатларини қалбакилаштириб, 100 000 АҚШ долларига сотмоқчи бўлаётганини маълум қилиб, ушбу шахсларга нисбатан қонуний чора кўришни сўраган.\nМазкур аризага асосан, 19 февраль куни Тошкент вилояти ИИББ Уюшган жиноятчиликка қарши курашиш бўлими ходимлари ва соҳавий хизмат ходимлари ҳамкорлигида тезкор тадбир ўтказилди.\nТадбир давомида Нурафшон шаҳрида яшовчи, 1980 йилда туғилган Дилнура А. (ҳозирда фирибгарлик ва пора бериш жиноятлари билан тергов остида бўлган), танишлари, 1997 йилда туғилган Азиз Ғ. (2019 йилда фирибгарлик жинояти билан судланган) ҳамда 1997 йилда туғилган Нодира И. ариза муаллифидан талаб қилинган пулларнинг 30 000 АҚШ долларини олаётган вақтида, вилоят ички ишлар бош бошқармаси ходимлари томонидан далилий ашёлар билан ушланган.\nУшланган шахслардан 30 000 АҚШ доллари миқдоридаги нақд пул, Нодира И. ва Гулнора А. номига расмийлаштирилган Нурафшон шаҳар Наврўз МФЙда жойлашган «18-А» ва «18-Б» рақамли ва Дилнура А. номига расмийлаштирилган «Истиқлол» МФЙда жойлашган 10-уйнинг қалбакилаштирилган (ҳоким қарори ва бошқалар) кадастр ҳужжатлари холислар иштирокида далилий ашё сифатида расмийлаштирилиб олинган.\nҲозирда қўшимча суриштирув ишлари олиб борилмоқда.\n11:05 / 25.02.2021\nПул эвазига «Бунёдкор» стадионига ишга киритиб қўймоқчи бўлган фирибгарлар қўлга олинди


UzPFL :: Биологик ёшини сунъий кичрайтирган футболчилар иши прокуратурага оширилади\nБиологик ёшини сунъий кичрайтирган футболчилар иши прокуратурага оширилади\nҲолат аниқлангач, “Насаф” ва Сўғдиёна” футбол клубларига футболчиларнинг ҳужжатларини унинг ҳақиқий туғилган йили бўйича расмийлаштириш ҳаракатини бошлаш ва бу ҳолат қонун доирасида ҳал этилишини таъминлаш учун 20 октябрга қадар муҳлат берилди. Шунингдек, уч футболчи лицензиялари қайтариб олинди.\nХат юборилган куннинг эртасига, яъни, 29 сентябрь куни “Насаф” футбол клуби жавоб хати тақдим этди ва унда юқоридаги икки нафар футболчи билан тузилган шартномалар бекор қилингани ҳамда жамоадан четлаштирилгани маълум қилинди.\n“Сўғдиёна” футбол клуби эса 6 октябрь куни жавоб хати тақдим этди. Унда футболчининг ҳужжати шу йилнинг 30 сентябрь куни ҳақиқий туғилган йили бўйича белгиланган тартибда расмийлаштирилгани маълум қилинган ҳамда ҳужжат нусхаси илова қилинган.\nЎзПФЛ “Насаф” футбол клубининг қарорини қўллаб-қувватлайди, зеро карьерасини ғирром йўл билан бошлайдиган футболчилар ва уларнинг ота-оналари кейинчалик бошқа иллатларга ҳам аралашмасликларига ҳеч ким кафолат бермайди. Гарчи икки футболчи клубдан четлаштирилган бўлса-да, уларда бошқа клублар сафида ҳам ҳақиқий туғилган йили бўйича расмийлаштирилмаган ҳужжат билан ҳаракат қилиш имконияти мавжуд эканидан келиб чиқиб, ЎзПФЛ мазкур футболчилар ишини қонуний баҳо бериш учун тегишли вилоят прокуратурага оширади.\n“Сўғдиёна” футбол клуби томонидан тақдим этилган жавоб хатида эса ЎзПФЛ талаби қаноатлантирилган ҳамда футболчи кечикиб бўлса-да ўз ҳужжатини ҳақиқий туғилган йили бўйича тўғри расмийлаштирган. Мазкур қонун бузилиш ҳолатига ваколатли орган томонидан ҳуқуқий баҳо берилади.\nЭслатиб ўтамиз, 2020 йилдан эътиборан ўзининг илк меҳнат шартномасини имзолаган ва мазкур шартномани ЎзПФЛ рўйхатидан ўтказган футболчилар рўйхати йилда икки марта — трансфер ойналари якунида расман эълон қилинмоқда. Кейинчалик мазкур футболчилар ҳужжатлари алоҳида текширув асосида ўрганилади. Шундай экан, биз футболчилар ва уларни қинғир йўлга бошлаётган ота-оналарни яна огоҳлантирамиз: қонунларни ҳурмат қилинг ва футболчи бўлишдек яхши орзу йўлидаги илк қадамларни ғирромликдан бошлашга урунманг.


Андрей Кулебин Муай Тай қироли\nМуай Тай Андрей Кулебин қироли\nМуай Тай бўйича кўп карра жаҳон чемпиони Андрей Кулебин – 2012-2013 йилларда ИнстаФорекс компаниясининг юзи. Ўзининг кўп йиллик спорт карьерасида Андрей тай бокси ва кикбоксинг бўйича ҳаваскорлар ўртасида 18 марта ва профессионаллар ўртасида 14 марта жаҳон чемпиони бўлди, шунингдек у Муай Тай - WMC йирик профессиорнал ташкилот доирасида 5 карра жаҳон чемпиони бўлган ягона спортчи.\nАндрейнинг кўплаб ютуқлари орасида шундай ғалаба борки, унга биз бевосита алоқадормиз. 2012 йилда ИнстаФорекс компанияси Белоруссияда бўлиб ўтган "Муай Тай қироллари" халқаро турнининг ҳомийси бўлиш шарафига эга бўлди. Унда, бизнинг ҳамкоримиз бўлган Андрей Кулебин чемпионатда ишончли ғалабага эришди, ўзининг тай бокси қироли номини яна бир бор тасдиқлади.\nБиз Андрей Кулебин каби бундай ёрқин спортчининг муваффақиятига тааллуқли эканлигимиздан фахрланамиз, унга рингда янги ғалабалар ва карьерада муваффақиятлар тилаймиз.\nДунёга таниқли чемпион\nВишванатан Ананд - шахматлар бўйича 15-жаҳон чемпиони\nМашҳур шахматчи, гроссмейстер, шахматлар бўйича 15-жаҳон чемпиони Вишванатан Ананд билан ҳамкорликни эълон қилиш ИнстаФорекс компанияси учун жуда катта шараф. Бу инсон-афсона, ёшлик давридан ўз ишига содиқ ва ким ҳаракат қилса, унда иложи йўқ нарсанинг ўзи йўқлигини исботлаган. Ананд шахмат ва трейдингда кўплаб умумийлик мавжудлигига ишлонади: интеллект ва тажрибага суяниш, шунингдек эркинлик ва етакчиликка интилиш.


⇒ Ҳелена ФРЕЙЗЕР: Жамоатчилик назорати – ўзига хос кучли механизм\nҲелена ФРЕЙЗЕР: Жамоатчилик назорати – ўзига хос кучли механизм\n17 Ян. 2020 й. "Тараққиёт Cтратегияси" маркази\nҚуйида тадбирда иштирок этган БМТнинг Ўзбекистондаги доимий вакили Ҳелена ФРЕЙЗЕРнинг фикрлари билан танишишингиз мумкин.\n-Ҳақиқатдан ҳам Ўзбекистон Президенти Конституция қабул қилинганининг 27 йиллигига бағишланган маросимдаги маърузасида ўз халқига ажойиб нутқ билан мурожаат қилди. Айтишим керакки, айни дамда мамлакатингизда бўлаётган барча ислоҳотлар у иқтисодий-ижтимоий ҳаётда ёки суд-ҳуқуқ тизимида бўладими, улар албатта халқ томонидан қўллаб-қувватланиши керак.\nЖамоатчилик назорати – ўзига хос кучли механизм. Айнан у мавжуд ислоҳотларнинг давомийлигини таъминлаб берувчи воситадир. Шунинг учун ҳам нафақат ҳуқуқни муҳофаза қилувчи органлар ёки инсон ҳуқуқларини ҳимоя қилиш ташкилотлари ходимларининг балки оддий халқнинг ҳам ҳуқуқий онгини шакллантириш зарур деб ҳисоблайман. Чунки инсонлар қанчалик ўз хақ-ҳуқуқларини яҳши билишса, шунчалик қонун бузилиш ҳолатлари рўй бермайди. Айтишим керакки, бу борада ОАВнинг ўрни жуда салмоқли. Чунки айнан улар қонун устуворлиги йўлида қабул қилинаётган янги нормаларни халққа етказиб берувчи энг муҳим манба ҳисобланишади.\nЎзбекистон 2019 йилда БМТнинг Қийноқларга қарши қўмитасига ўз ҳисоботини тақдим этди. Албатта бу ҳам мамлакатда инсон ҳуқуқларини таъминлаш бўйича қўйилган катта қадам бўлди. Сабаби, айнан мана шу каби ҳисоботларда давлатларга амалиётга кенг жорий этиши мумкин бўлган кўплаб тавсиялар берилади. Бугунги анжуманда ҳам қатор халқаро ҳамжамият вакиллари иштирок этишди. Мана шу каби учрашувларда кўп бора таъкидланяптики,Ўзбекистон тўғри йўлдан кетаяпти ва биз унинг шу йўсинда давом этиб муваффаққиятга эришишини тилаб қоламиз.


Ҳ.Жамол “Ҳозир Каримов қутурган ит каби яккаланиб қолган” (видео) « O'zbekiston ERK Demokratik Partiyasi\nҲ.Жамол “Ҳозир Каримов қутурган ит каби яккаланиб қолган” (видео)\n07 August 2012 - 11:30\n(Суҳбатнинг қисқача мазмуни)\nСавол: Сиз яқинда Прагадан ЎХҲ 2 қурултойида иштирок этиб қайтдингиз. Бу ҳақдаги таассуротларингизни биз билан баҳам кўрсангиз?\nЖавоб: Прагада 29 июнь 1 июль кунлари ЎХҲнинг 2 қурултойи бўлиб ўтди. Муҳаммад Солиҳ бошчилигидаги ҳаракатнинг қурултойини аввал Стокхолмда ўтказиш режаланган эди. Кейин Прага маъқул кўрилди.\nЎХҲга аввал 7 ташкилот аъзо эди, ҳозир уларнинг сони 9 тага етган. Ўтган бир йилда кўп ҳодисалар рўй берди, ЎХҲ Россиядаги вакили Фуад Шокирий ўз уйи олдида Каримов агентлари томонидан шаҳид қилинди. Биринчи қурултойда ўғлим Ўрхан Жамол ҳам қатнашганди. Ҳозир эса у Ливия воқеаларидан сўнг, ярадор, ҳатто уйдан ҳам чиқолмаяпти.\nБошқа томондан йўлнинг охири кўрина бошлади. Агар Аллоҳ бировни жазолашни истаса аввало унинг ақлини олади. Каримов Коллектив Хавфсизлик Шартномасидан (КХШ) чиқди, бу билан у ўзининг шамсиясини йўқотди. Шунинг учун ҳам, Каримовнинг Москва томонидан жазоланиши кун тартибидадир.\nЎзбек мухолифати вақеаларнинг бундай ривожданишидан, тушунарли сабабларга кўра, албатта, хурсанддир. Менимча ЎХҲ лидери Солиҳ учун бугун яхши имконлар туғилди. У ниҳоят 20 йиллик душмани – Каримовни ағдариб, ҳукуматга келиши мумкин. Чунки Каримовнинг атрофидагилар, турли клан ва гуруҳлар унинг қулашини истайдилар. Бу айни пайтда улар орасида иқтидор учун курашга, ҳокимият талашувига ва фуқаролар урушига, Ўзбекистоннинг парчаланишига олиб келиши ҳам мумкин. Шундай экан, бу кланларни татмин қиладиган бир воситачи сиёсатчига эҳтиёж бор, албатта. Бу сиёсатчи “кланлар” нуқтаи назаридан бетараф, айни пайтда халқаро обрўга ҳам эга бўлиши керак. Яъни бу сиёсатчи халқаро майдонда ҳам ҳурматли ва қабул қилинадиган даражада бўлиши керак. Чунки бу “кланлар” турли йўллар билан ўзларининг таъсирини сақлаб қолишга ҳаракат қиладилар.\nУшбу сиёсатчи ЎХҲ лидери Муҳаммад Солиҳдир. Гарчи у 20 йилга яқин ўз ватанидан узоқда бўлса-да, Ўзбекистонга қайтгандан кейин, “кланлар” унинг ҳокимиятига турли тўсиқлар қўйишга уриниши мумкин. Улар, шунингдек, ЎХҲни парчалашга ҳам ҳаракат қиладилар, бу уларнинг режасида бўлиши мумкин. Лекин банданинг айтгани эмас, Аллоҳнинг айтгани бўлади.\nАсосийси унинг ватанга қайтиши ва ҳокимиятни қўлга киритишидир. Бизнинг фикримизча у халқ сайлаган ва истаган раҳбар бўла олади.\nЎзбекистон Маказий Осиёнинг қалбидир, бу ҳудуддаги ўзгаришлар бутун дунёда акс садо бериши мумкин. Муҳими Ўрта Осиё ҳудудида Русия, Хитой, Эрон учун НАТО таҳликаси бўлмаслиги керак.\nСавол: Бу масалада ЎХҲнинг фикри қандай?\nЖавоб: Бугун ташқи сиёсат, геосиёсат ҳақида гапириш замони эмас. Чунки асосий масала диктатор Каримовни тахтдан туширишдир. ЎХҲдаги мусулмонлар, миллатчилар ва либераллар аввало ушбу масалада ҳамфикрлар. Шунинг учун улар ташқи сиёсат, ғарбга муносабат масалаларини, ўзаро ихтилофга тушмаслик учун кун тартибига келтирмаяптилар.\nСавол: Ўзбекистоннинг КХШдан чиқиши унинг Ғарбга юз тутганлигини билдирадими?\nЖавоб: Каримовнинг бу ташкилотдан чиқиш сабаби – Эроннинг ва ШХТнинг Сурия масаласидаги позициясига ўхшаш позицияга тушиб қолмаслик учундир. Бу масалада масъулиятни у ўз зиммасига олишни истамайди. Аммо унинг учун танлов чеклангандир. У қаёққа юз бурмасин, унинг бошига кутилмаганда дунё сиёсатининг таёғи келиб тушиши мумкин…\nСавол: Бу Каримовнинг бундан кейин ўйламай қадам қўйиши маъносини билдирадими?\nЖавоб: У изоляцияда, унинг ишончли ёрдамчилари йўқ. Унинг ёнида, дейлик Молотов каби, узоқ йиллар хизмат қилган тажрибали сиёсатчилар йўқ. У ёрдамчиларининг баъзиларини қамади, баъзилари қамоқдан қайтиб чиқди. Хуллас ҳозир Каримов қутурган ит каби яккаланиб қолган. Унинг атрофидаги задогонлар ва куч манбалари Каримовнинг нариги дунёга кетишини кутиб туришибди…\nСавол: Маълумки Каримов ҳукумати қўшнилари, Тожикистон, Қирғизистон билан яхши муносабатда эмас. Ўзбекистоннинг КХШдан чиқиши бунга таъсир қиладими?\nЖавоб: Унинг КХШ дан чиқиши қўшниларини ҳам унга нисбатан масулиятли бўлишдан қутқаради. Бу эса ўз-ўзидан мухолифатнинг бу ҳудудлардаги фаолиятини қулайлаштиради.\nМен биринчи қурултойда ЎХҲ Марказий Кенгашига аъзо этиб сайланган эдим. Бундан 20 йил олдин ҳам Тожикистондаги воқеаларнинг бевосита иштирокчиси бўлган эдим. Менинг фикримча, Ўзбекистондаги воқеалар Ислом дунёсидаги воқеаларнинг акс садоси шаклини олиши мумкин…